title: Tero Harjunniemi

text: Tampereen Oopperayhdistyksen stipendi 2009, jonka myötä Italiassa kolme viikkoa yksityistunneilla opettajana tenori Francesco Marcacci.


title: Tero Harjunniemi

text: Operettikonsertteja useilla paikkakunnilla.


title: Tero Harjunniemi

text: Harjunniemen ohjelmistoon kuuluu kevyitä italialaisia laulelmia sekä useita kirkollisia teoksia.


title: Tero Harjunniemi

text: Tero on nähty useaan otteeseen Lilja Production Oy:n Tuliset Tenorit -konserteissa Pentti Hietasen, Jyrki Anttilan ja Tomi Metsäkedon kanssa.


title: Tero Harjunniemi

text: 2015 hän laulaa Tuliset Tenorit, Suloiset Sopraanot -joulukiertueella Pentti Hietasen, Johanna Förstin, Diandran sekä Maria Lundin kanssa 13 eri paikkakunnalla ympäri Suomea.


title: Elohopeaoksidi

text: Elohopeaoksidi eli elohopea(II)oksidi (HgO) on elohopea- ja oksidi-ionien muodostama epäorgaaninen ioniyhdiste. Yhdistettä käytetään pääasiassa muiden elohopeayhdisteiden valmistukseen ja paristoissa.


title: Elohopeaoksidi

text: Elohopeaoksidi on huoneenlämpötilassa kiinteää ainetta, jonka väri vaihtelee keltaisesta oranssin kautta punaiseen. Yhdisteen väri riippuu elohopeaoksidipartikkelien koosta. Hiukkaskoon ollessa alle 5 μm se on väriltään keltaista, kun karkeampi, hiukkaskoko noin 8 μm, on väriltään punaista. Keltainen elohopeaoksidi voidaan muuntaa punaiseksi elohopeaoksidiksi kuumentamalla. Elohopeaoksidi on veteen liukenematonta, mutta liukenee happoliuoksiin. Kuumennettaessa elohopeaoksidia yli 450 °C lämpötilaan se hajoaa muodostaen elohopeaa ja happikaasua.


title: Elohopeaoksidi

text: Elohopeaoksidin valmistustapa riippuu siitä, kumpaa muotoa tuotetaan. Punaista elohopeaoksidia voidaan valmistaa lähtemällä elohopeasta ja hapesta 350–420 °C lämpötilassa. Muita tapoja valmistaa punaista elohopeaoksidia ovat elohopea(II)nitraatin terminen hajotus yli 350 °C lämpötilassa tai saostamalla elohopeaoksidia emästen avulla elohopeanitraatin tai elohopea(II)kloridin liuoksesta samalla lämmittäen. Keltaista elohopeaoksidia valmistetaan tyypillisesti saostamalla elohopeanitraatti- tai elohopeakloridiliuoksista emäksen, kuten natriumhydroksidin, avulla.


title: Elohopeaoksidi

text: Elohopeaoksidia käytetään muiden elohopeayhdisteiden valmistukseen ja reagenssina analyyttisessä kemiassa.. Sitä käytetään myös elohopeaparistoissa, joissa elohopeoksidi on anodina ja sinkkimetalli katodina. Reaktion antama kennojännite on 1,343 V.


title: Elohopeaoksidi

text: Elohopean käyttö lääketieteessä ja laivojen pohjamaaleissa on vähentynyt.


title: Käsipallon miesten maailmanmestaruuskilpailut 2013

text: Vuoden 2013 käsipallon miesten maailmanmestaruuskilpailut järjestettiin Espanjassa 11.–27. tammikuuta. Kisoihin osallistui 24 maata, ja ottelut pelattiin kuudessa eri kaupungissa. Loppuottelu pelattiin Barcelonassa, Palau Sant Jordissa. Mestaruuden voitti isäntämaa Espanja.Espanja: Arpad Sterbik, José Manuel Sierra; Alberto Entrerríos, Albert Rocas, Jorge Maqueda, Víctor Tomás, Dani Sarmiento, Julen Aguinagalde, Joan Cañellas, Ángel Montoro, Viran Morros, Carlos Ruesga, Antonio García, Valero Rivera, Aitor Ariño, Gedeón Guardiola; päävalmentaja Valero Rivera.


title: Koripallon Euroopan-mestaruuskilpailut 2015

text: Vuoden 2015 koripallon EM-kilpailut olivat järjestyksessään 39:nnet. Alun perin Ukrainassa pidettäviksi tarkoitetut kisat järjestettiin viidessä kaupungissa neljässä eri maassa 5.–20. syyskuuta 2015. Vuoden 2015 EM-kilpailut olivat historian ensimmäiset useammassa kuin yhdessä maassa pelatut.


text: Mestaruuden voitti EM-turnauksen arvokkaimmaksi pelaajaksi valitun ja korikuninkuuden voittaneen Pau Gasolin johdolla kolmannen kerran historiassaan Espanja, joka voitti loppuottelussa Liettuan 80–63. Espanja ja Liettua saivat suorat olympiapaikat Rio de Janeiron kesäolympialaisiin 2016. Gasolin MVP-valinta oli vuodesta 1939 järjestettyjen EM-kilpailujen toinen kerta, kun palkinto myönnettiin toisen kerran samalle pelaajalle. Pudotuspelivaihetta isännöinyt Ranska voitti pronssiottelussa Serbian 81–68. EM-turnauksen toimittua karsintaturnauksena Rion kesäolympialaisiin saivat suorien olympiapaikkojen lisäksi sijoille 3–7 yltäneet joukkueet paikan olympiakarsintaturnauksiin. FIBA Europelle myönnettiin ennen EM-turnauksen alkua yksi lisäpaikka Rion olympialaisten lisäkarsintaan, minkä vuoksi otteluohjelmaan lisättiin sijoitusottelu 7. sijasta.


text: Ranskan Tony Parker ohitti alkulohko-ottelussa Puolaa vastaan kreikkalaisen Nikos Galisin kaikkien aikojen eniten pisteitä EM-kilpailuissa tehneenä pelaajana. Myös Saksan tähän turnaukseen maajoukkueuransa päättänyt Dirk Nowitzki ja Espanjan Gasol ohittivat Galisin pistemäärän turnauksen aikana. Parker nousi myös EM-kilpailujen historian eniten koriinjohtaneita syöttöjä antaneeksi pelaajaksi. Serbian Miloš Teodosić antoi yksittäisessä ottelussa 14 koriinjohtanutta syöttöä, EM-kilpailujen ennätyksen.


text: Ranskan ja Turkin välisen neljännesvälieräottelun yleisömäärä 26 135 rikkoi sekä voimassa olleen EM-ottelujen yksittäisten ottelujen katsojaennätyksen vuodelta 2005 että sisätiloissa pelattujen koripallo-otteluiden Euroopan ennätyksen vuodelta 2014. Yleisöennätys parani välieräottelussa Espanja–Ranska 26 992:een, ja loppuottelussa vielä 27 372:een. Turnauksen kokonaisyleisömäärä oli huomattavasti vuosien 2013 ja 2011 EM-kilpailuja korkeampi.


text: Kisaisännyyttä hakivat Ranska, Saksa, Kroatia sekä Italia, mutta maat vetäytyivät hakuprosessista vastalauseena FIBA Europen luottamuspulalle. Kisat myönnettiin lopulta Ukrainalle, mutta kesäkuussa 2014 FIBA Europe päätti siirtää kisat pois Ukrainasta. Kisoja varten Ukrainaan oli tarkoitus rakentaa kuusi uutta koripallohallia. Suurin halli olisi tullut Kiovaan, jonne suunnitelmien mukaan oli tarkoitus rakentaa 16 000 katsojan halli.


text: Uusi kisajärjestäjä julkaistiin 8. syyskuuta 2014, jolloin isänniksi valittiin viisi kaupunkia neljästä maasta. Pudotuspelien paikkakunta Lille ja Montpellier (Ranska), Berliini (Saksa), Zagreb (Kroatia) ja Riika (Latvia).


text: Heinäkuun 2015 lopussa Kansainvälinen koripalloliitto kielsi EM-turnauspaikan saavuttaneen Venäjän osallistumisen kansainvälisiin arvotunauksiin maan poliittisen johdon sekaannuttua kansallisen koripalloliiton toimintaan. Osallistumiskielto kumottiin elokuun alussa. Venäjän koripalloliiton jäsenille langetetut sanktiot pysyivät voimassa.


text: Turnauksen pudotuspeliottelut pelattiin Lillen Stade Pierre-Mauroylla, joka on tavallisesti jalkapallokäytössä, mutta jonne sisästadioniksi muutettuna mahtui noin 27 000 katsojaa. Edellisistä kisoista poiketen pudotuspelit pelattiin suoraan ottelupareina, eikä jatkolohkoja pelattu.


text: Kroatian voittanut Tšekki eteni ensimmäistä kertaa EM-historiassaan kahdeksan parhaan joukkoon. Puolan ja Espanjan ottelu eteni tasaisena kolme ensimmäistä neljännestä, mutta Espanja suurensi piste-eroa päätösneljänneksellä.


text: Espanja voitti Kreikan kahdella pisteellä Pau Gasolin tehtyä Espanjalle 27 pistettä. Tšekki ja Serbia pelasivat kolme neljännestä tasaisesti, mutta ottelussa 14 koriinjohtanutta syöttöä antaneen Miloš Teodosićin johdolla Serbia heitti päätösneljänneksellä enemmän eroa ja eteni välieriin. Italian ja Liettuan välinen ottelu oli tätäkin tasaisempi ja meni jatkoajalle, jossa ottelussa kolmen pisteen heitoissaan 61-prosenttisesti onnistunut Liettua oli parempi.


text: Välierien voittajat saivat suorat olympiapaikat Rion vuoden 2016 kesäolympialaisiin. Espanjan Pau Gasol teki pitkän ja menestyksekkään maajoukkueuransa piste-ennätyksen tehtyään 40 pistettä eli puolet kaikista Espanjan pisteistä kotijoukkue Ranskaa vastaan jatkoajalle venyneessä kahden lähimenneisyyden menestysjoukkueen ottelussa. Gasol johdatti Espanjan EM-finaaliin erittäin tiivistunnelmaisesta ottelusta tehtyään muun muassa tärkeitä donkkeja ottelun loppuhetkillä. Myös toinen välieräottelu oli tasainen mutta ratkesi varsinaisella peliajalla Liettualle kolmen pisteen erolla. Sekä Ranska että Serbia hävisivät välierissä ensimmäisen ottelunsa turnauksen aikana.


text: EM-pronssin voittaneen Ranskan pisteidentekijöinä kunnostautuivat takamiehet Nando de Colo ja Evan Fournier sekä Serbian Miroslav Raduljicaa vastaan korin alla pelannut Rudy Gobert.


text: Ottelusta odotettiin etenkin kahden huipputason korinaluspelaajan, Espanjan Pau Gasolin ja Liettuan Jonas Valančiūnaksen kaksintaistelua. Valančiūnas ei lopulta pystynyt haastamaan Gasolia tarvitusti ja sai virheensä täyteen ennen peliajan loppua. Gasol jatkoi turnauksen erinomaisia esityksiään ja teki 25 pistettä sekä otti 12 levypalloa. Lisäksi hän antoi neljä koriinjohtanutta syöttöä ja torjui vastustajan heiton kolmesti. Espanja voitti ensimmäisen neljänneksen 19–8 eikä päästänyt Liettuaa pisteissä lähietäisyydelle sen ajoittaisista yrityksistä huolimatta. Loppuottelua seurasi 27 372 katsojaa, Euroopan ennätysmäärä. Euroopan mestaruus oli Espanjalle kolmas viimeisimpien neljän turnauksen aikana.


text: Viimeisen olympiakarsintaturnauspaikan ottanut Tšekki ylsi historiansa parhaaseen EM-sijoitukseen, seitsemänneksi.


text: Turnauksen lopulliset sijoitukset FIBA:n 20. syyskuuta 2015 julkaiseman artikkelin mukaan.


text: Pisteet


text:
Riistot
Levypallot


text:
Torjunnat
Syötöt


text:
Peliminuutit
Lähde: Gasol voitti EM-turnauksen arvokkaimman pelaajan palkinnon toisen kerran urallaan; ensimmäisen kerran palkinto myönnettiin hänelle vuonna 2009. Gasolia aikaisemmin vuodesta 1939 järjestettyjen EM-kilpailujen arvokkaimman pelaajan palkinnon oli voittanut kahdesti vain Jugoslavian Krešimir Ćosić 1970-luvulla. Gasol valittiin myös kahdeksannen kerran FIBA:n alaisten mestaruusturnausten (MM ja EM) tähdistöviisikkoon, millä määrällä hän nousi historian kärkipaikalle ohittaen Ćosićin ja Neuvostoliiton Sergei Belovin. Gasol voitti myös EM-turnauksen korikuninkuuden kolmannen kerran ja nousi sivuamaan Saksan Dirk Nowitzkin kärkitilaa.


title: Surgutin piiri

text: Surgutin piiri () on kunnallispiiri Hanti-Mansian autonomisen piirikunnan keskellä Venäjällä. Se on Venäjän paikallishallinnon ylemmän tason alue. Piiri on pinta-alaltaan erittäin suuri ja kattaa 105 190 neliökilometriä (mikä vastaa lähes 1/3:aa Suomen pinta-alasta).


title: Surgutin piiri

text: Kunnallispiirissä asui Venäjän vuoden 2010 väestönlaskennan mukaan 113 515 henkeä. Piirin hallinnollinen keskus Surgut (306 675 asukasta vuonna 2010) kuuluu paikallishallinnossa omaan, ympäröivästä kunnallispiiristä erillisen kaupunkipiirikuntaansa. Myös Kogalymin kaupunkipiiri (58 337 as.) sijoittuu maantieteellisesti Surgutin piirin sisälle vaikkei kuulu jälkimmäiseen.


title: Surgutin piiri

text: Paikallishallinnon yksityiskohtaisemmalla eli alemmalla eli kuntatasolla Surgutin kunnallispiiri jakautuu neljään kaupunkikuntaan ja yhdeksään maalaiskuntaan.


title: Surgutin piiri

text: Surgutin piirin kaupunkikunnat (gorodskoje poselenije) ovat (alla ktt= kaupunkityyppinen taajama):


title: Surgutin piiri

text: Surgutin piirin maalaiskunnat (selskoje poselenije) ovat:


title: Vuoriston rosvot

text: Vuoriston rosvot ("Banditi a Orgosolo") on Vittorio De Setan ohjaama italialainen draamaelokuva, joka sai ensi-iltansa vuonna 1961. Se oli De Setan ensimmäinen fiktioelokuva. Hän oli tehnyt aiemmin joitakin dokumenttielokuvia, mikä näkyy myös "Vuoristojen rosvojen" dokumentaarisessa tyylissä. Elokuvan näyttelijät olivat kaikki paikallisia paimemia.


title: Vuoriston rosvot

text: "Vuoriston rosvot" kertoo hiljaisesta paimenesta, joka sekoitetaan karabinieerien tekemään karjavarkauteen. Paimen joutuu pakenemaan nuoremman veljensä ja lammaslaumansa kanssa vuoristoon. Lauma tuhoutuu pakomatkalla, joten paimenen on ryhdyttävä rosvoksi ja hankkittava elantonsa toisilta ihmisiltä varastamalla.


title: Vuoriston rosvot

text: "Vuoriston rosvot" on De Setan ensimmäinen fiktioelokuva. Hän oli tehnyt aiemmin dokumenttielokuvia. De Seta käytti elokuvassa pelkästään sardinialaisia paimenia, ja sen pääosassa oli Peppeddu Cosso. Näyttelijät puhuivat elokuvassa omaa murrettaan, joten elokuva dubattiin italiaksi. Elokuvan alkuperäisessä nimessä viitataan pieneen Orgosolon kaupunkiin, joka on tunnettu sardinialaisen rikollisuuden keskuksena. Kyläläiset eivät ikinä puhu viereille, eivätkä ikänä paljasta mitään karabinieereille ja pitävät italialaisia ulkomaalaisina.


title: Vuoriston rosvot

text: Elokuva sai ensi-iltansa Venetsian elokuvajuhlilla 1961 ja oli ehdolla elokuvajuhlien pääpalkintoon Kultaiseen leijonaan. Seuraavana vuonna elokuva palkittiin parhaan kuvauksen Nastro d’argento -palkinnolla mustavalkoelokuvien sarjassa.


title: Vuoriston rosvot

text: De Seta olikin 1950-luvulla ennen "Vuoriston rosvoja" kuvannut dokumenteissaan Sisilian kalastuskylien elämää, ja kokemukset tuolta ajalta vaikuttivat myös "Vuoristojen rosvojen" tekemiseen. Elokuvan onkin tyyliltään dokumentaarinen, sen juoni on yksinkertainen ja kerronta epäsentimentaalista. De Seta käytti elokuvassa lähes liikkumatonta kameraa, suosi vain hidasta liikettä ja käytti vain muutamia erilaisia kamerakulmia.


title: Vuoriston rosvot

text: De Seta kuvaa elokuvassaan, jonka päärooleja näyttelevät oikeat sardinialaiset paimenet, kuinka taloudelliset olosuhteet saattavat määrätä ihmisten sosiaalista käyttäytymistä. Elokuvassa rehelliset miehet joutuivat suorittamaan epätoivoisia tekoja hengissä pysyäkseen.


title: Iivo Wegelius

text: Iivo Wegelius (ent. Järvitalo, s. 8. elokuuta 1971) on suomalainen jääpallovalmentaja ja entinen jääpalloilija.


title: Iivo Wegelius

text: Hän on edustanut jääpallon Bandyliigassa kasvattajaseuraansa Helsingin Botniaa sekä Ruotsin korkeimmalla sarjatasolla Katrineholms SK:n joukkuetta. Suomen jääpallomaajoukkueessa Wegelius on pelannut yli 50 ottelua. Vuonna 2004 hän oli mukana voittamassa Suomen toistaiseksi ainoaa maailmanmestaruutta.


title: Iivo Wegelius

text: Vuosina 2007–2009 Wegelius toimi pelaajavalmentajana. Lisäksi hän on valmentanut Ruotsin Elitserienissä Villa Lidköpingin joukkuetta kahden kauden ajan yhdessä Ari Holopaisen kanssa.


title: Iivo Wegelius

text: Nykyään Wegelius asuu Ruotsissa Katrineholmissa, jossa hän toimii muun muassa fysioterapeuttina.


title: Iivo Wegelius

text:
Maajoukkueessa
Seurajoukkueissa


title: Renée Vivien

text: Renée Vivien, oikealta nimeltään Pauline Mary Tarn (11. kesäkuuta 1877 – 18. marraskuuta 1909) oli englantilaissyntyinen runoilija.


title: Renée Vivien

text: Renée Vivien oli amerikkalaissyntyisen äidin, Mary Bennettin, ja brittiläisen perijän, John Tarnin, esikoinen. Hän eli lapsuutensa Lontoossa ja Pariisissa. Isä kuoli Vivienin ollessa yhdeksän ja jätti tyttärilleen perinnön, jonka he lunastaisivat täysi-ikäisinä. Tämä antoi Vivienille aikuisena vapauden elää omaehtoisesti Pariisissa.


title: Renée Vivien

text: Vivienillä oli suhde Natalie Clifford Barneyn kanssa, minkä on arveltu johtaneen Vivienin elämän alamäkeen ja lopulta kuolemaan.


title: Renée Vivien

text: Renée Vivien oli Pauline Tarnin kirjailijanimi, joka tarkoitti 'uutta elämää'. Hän kirjoitti myös nimellä Paule Riversdale.


title: Renée Vivien

text: Vivien kirjoitti runonsa ranskan kielellä, joka tyyliltään 'oli vanhentunutta jo syntyessään', seuraten symbolismin ja Sapfon oppeja.


title: Ibrahim Mohamed Aden

text: Ibrahim Mohamed Aden Gedi (s. 11. marraskuuta 1972) on somalialainen yleisurheilija. Hän kilpaili kesäolympialaisissa 1996 Atlantassa miesten 800 metrin juoksussa ja kesäolympialaisissa 2000 Sydneyssä 1 500 metrin juoksussa. Hän putosi molemmissa kisoissa ensimmäisellä kierroksella.


title: Mohamed Mohamed

text: Mohamed Hassan Mohamed (s. 23. elokuuta 1993 Mogadishu) on somalialainen yleisurheilija. Hän kilpaili vuoden 2012 kesäolympialaisissa Lontoossa. Hän osallistui siellä miesten 1 500 metrin juoksuun, mutta putosi ensimmäisellä kierroksella jäätyään eränsä kolmanneksitoista.


title: Mohamed Mohamed

text: Mohamed asui kaksi vuotta Jemenissä paettuaan kotimaastaan, mutta palasi sitten Mogadishuun.


title: Jimmy Eriksson

text: Joakim ”Jimmy” Eriksson (s. 14. maaliskuuta 1991 Tomelilla, Ruotsi) on ruotsalainen moottoriurheilija. Hänen nuorempi veljensä Joel on myös moottoriurheilija.


title: Jimmy Eriksson

text: Karting-uransa Eriksson aloitti 14-vuotiaana vuonna 2005. Vuonna 2008 hän voitti Ruotsin Formula Yamaha -mestaruuden. Vuonna 2009 Eriksson siirtyi kilpailemaan Formula Renault -luokkiin ajaen muun muassa Formula Renault NEC -sarjassa, jossa hän saavutti yhden voiton. Samana vuonna hän ajoi Ruotsin Formula Renault 2.0 -sarjassa sijoittuen sarjan yhdeksänneksi.


title: Jimmy Eriksson

text: Vuonna 2010 Eriksson ajoi Saksan Formula 3 -sarjassa voittaen yhden kilpailun ja sijoittui loppupisteissä kuudenneksi. Hän ajoi samana vuonna kaksi kilpailua Formula 3 Euroseries -sarjassa. Vuonna 2011 Eriksson kilpaili täyden kauden F3 Eurosarjassa sijoittuen sarjan yhdeksänneksi. Vuonna 2012 Eriksson palasi Saksan F3 -sarjaan Lotus-nimeä käyttäneessä Motopark Academy -tallissa. Hän voitti sarjan mestaruuden ajamalla kauden aikana kahdeksan voittoa.


title: Jimmy Eriksson

text: Vuonna 2013 Eriksson siirtyi GP3-sarjaan Status GP:n kuljettajana. Hän ei saavuttanut lainkaan pisteitä kauden aikana. Vuonna 2014 Eriksson jatkoi GP3:ssa siirtyen suomalaiseen Koiranen GP -talliin. Hän saavutti kauden aikana kaksi voittoa, kaksi paalupaikkaa sijoittuen sarjan loppupisteissä neljänneksi. Vuonna 2015 Eriksson jatkoi kolmannen kauden GP3-sarjassa samassa tallissa.


title: Johan Ihre

text: Johan Ihre (1707–1780) oli ruotsalainen kielitieteilijä. Hän oli Uppsalan yliopiston professori vuodesta 1737. Hän oli uranuurtaja kielitieteen alalla, sillä hän vastusti mielivaltaisia tutkimusmenetelmiä ja epähistoriallisia näkemyksiä. Hänen pääteoksensa on etymologinen sanakirja "Glossarium suiogothicum" (2 osaa, 1769). Hän tekee siinä esimerkiksi sanavertailuja germaanisten kielten ja suomen välillä sekä esittää havaintoja germaanisten kielten äänteensiirrosta. Hän julkaisi myös tutkimuksia gootin kielestä.


title: Dražen Dalipagić

text: Dražen Dalipagić (; s. 27. marraskuuta 1951 Mostar) on bosnialainen ammattiuransa päättänyt koripalloilija. Hänet on valittu uransa jälkeen sekä Basketball Hall of Fameen että FIBA Hall of Fameen. Lisäksi hänet on valittu kolmesti Euroopan parhaaksi koripalloilijaksi (Mr. Europa ja Euroscar Award), Jugoslavian vuoden urheilijaksi (1978) sekä kolmesti Belgradin parhaaksi urheilijaksi (1976–1978)


title: Dražen Dalipagić

text: Dalipagić aloitti pääsarjakoripallon KK Partizanissa kaudella 1971–1972 ja hän edusti seuraa vuoteen 1980 asti. Tänä aikana hän voitti Korać cupin (1978) sekä Jugoslavian-mestaruuden (1976). Vuodet 1978–1979 hän vietti armeijassa, eikä pelannut tämän takia. Dalipagić siirtyi ulkomaille vuonna 1980 ja siirtyi edustamaan italialaista Reyer Venetsiaa. Hän pelasi seurassa ainoastaan yhden kauden, jonka jälkeen hän palasi Partizaniin. Kaudella 1981–1982 Dalipagić teki Partizanin paidassa 43 pistettä ottelua kohden ja siirtyi Real Madridiin. Vuodet 1983–1989 hän edusti Italiassa APU Udinesea, Reyer Venetsiaa sekä Veronaa. Viimeisen kerran hän pelasi pääsarjatasolla kaudella 1990–1991 KK Crvena Zvezdan paidassa.


title: Dražen Dalipagić

text: Dalipagić teki mittavan uran Jugoslavian maajoukkueessa. Hän edusti maataan kolmesti olympialaisissa. Ainoan olympiakultansa hän voitti Moskovan olympialaisista, joita Yhdysvallat boikotoi. MM-kilpailuista Dalipagić saavutti ainoan kultamitalinsa vuoden 1978 kilpailuista. EM-tasolla hän voitti kolme kertaa Euroopan-mestaruuden.


title: Ikalaborgin vapaaherrakunta

text: Ikalaborgin vapaaherrakunta oli valtaneuvos Schering Rosenhanen vuonna 1652 saama läänitys. Se käsitti Kalajoen pitäjän lukuun ottamatta jalkaväen käyttöön määrättyjä tiloja.


title: Ikalaborgin vapaaherrakunta

text: Ikalaborgin nimitys juontaa juurensa ruotsin kieleen, sillä ‘i Kalajoki socken’ tarkoittaa suomeksi 'Kalajoen pitäjässä'. Ikalaborgin vapaaherrakunnan historia jäi varsin lyhyeksi, sillä se lakkautettiin jo vajaan neljännesvuosisadan toiminnan jälkeen vuonna 1675. Vapaaherrakunta käsitti yhteensä 149 / manttaalia.


title: Elias Ilkka

text: Elias Ilkka (25. kesäkuuta 1889 Jalasjärvi – 14. tammikuuta 1968 Sääksmäki) oli suomalainen kuvanveistäjä. Hän oli suomalaisen 1920-luvun klassisuuden ensimmäisiä edustajia.


title: Elias Ilkka

text: Elias Ilkan vanhemmat olivat torppari Elias Ruudolf Ilkka ja Emilia Kuutti. Hän opiskeli Taideteollisessa keskuskoulussa 1906–1907 ja oli sitten kuvanveistäjä Emil Wikströmin oppilaana 1907–1908. Taideyhdistyksen piirustuskoulussa hän opiskeli 1910–1911, ja kävi opintomatkoilla Pariisissa Academie Colarossissa 1912 ja 1930 sekä Italiassa 1922. Lisäksi hän työskenteli Yhdysvalloissa vuosina 1924–1927.


title: Markus Hiukka

text: Markus Hiukka (s. 20. heinäkuuta 1977 Tornio) on suomalainen jääpalloilija. Hän edustaa kaudella 2012–2013 Ruotsin toiseksi korkeimmalla sarjatasolla Allsvenskanissa pelaavia HT Bandyä.


title: Markus Hiukka

text: Hiukka on pelannut yli 40 A-maaottelua ja edustanut Suomea neljissä MM-kisoissa. Hän oli mukana myös vuonna 2004, jolloin Suomi voitti toistaiseksi ainoan maailmanmestaruutensa.


title: Lewis T. Preston

text: Lewis Thompson Preston (s. 5. elokuuta 1926 New York, Yhdysvallat - 1995) oli yhdysvaltalainen talousvaikuttaja. Hän toimi Maailmanpankin pääjohtajana vuosina 1991-1995. Sankt Moritzin talviolympialaisissa 1948 hän toimi Yhdysvaltain jääkiekkojoukkueen kapteenina.


title: Love and a .45

text: Love and a .45 on C. M. Talkingtonin ohjaama ja käsikirjoittama Bonnie ja Clyde -tyylinen road movie vuodelta 1994. Elokuvan pääosissa ovat Gil Bellows, Renée Zellweger ja Rory Cochrane. Trimark Pictures tuotti elokuvan ja Lionsgate toimi elokuvan levittäjänä. "Love and a .45" kuvattiin Texasissa.


title: Love and a .45

text: "Love and a .45" sai ensi-iltansa Toronton elokuvajuhlilla 10. syyskuuta vuonna 1994. Kotimaan ensi-iltansa elokuva sai Chicagon elokuvajuhlilla lokakuussa 1994. Elokuva pääsi teatterilevitykseen 23. marraskuuta 1994. Elokuvan soundtrack julkaistiin vuonna 1994.


title: Love and a .45

text: Renée Zellweger sai roolisuorituksestaan Independent Spirit -palkintoehdokkuuden parhaasta debyyttiroolista vuonna 1995. "Love and a .45" oli ehdokkaana Tukholman elokuvajuhlilla Pronssisen hevosen saajaksi vuonna 1994. Elokuvalla on Rotten Tomatoes -sivustolla 83 prosentin "tuore"-arvosana, joka perustuu kuuteen arvosteluun. "Love and a .45" on julkaistu DVD:lle vuosina 1999, 2001, 2004 ja 2008.


title: Love and a .45

text: Idealistinen pikkurikollinen Watty Watts (Gill Bellows) joutuu tahtomattaan pakomatkalle keikan mennessä pahasti pieleen. Onnekseen hän saa mukaansa häikäisevän tyttöystävänsä Starlenen (Renée Zellweger).


title: Love and a .45

text: Pariskunnan pakomatkalta Yhdysvaltojen takamailta ei puutu palvovia toimittajia eikä hulluja punaniskoja. Perässä seuraa myös Wattyn psykopaattinen entinen rikostoveri Billy (Rory Cochrane).


title: Joakim Scheel

text: Joakim Scheel, Jaakkima Scheel, Joachim Scheel, sukunimi myös: "Scheele" tai "Scheelen" (k. 14. huhtikuuta 1606 Turku) oli saksalaissyntyinen sotilas, Ruotsin laivaston yliamiraali vuodesta 1596. Hän johti Kaarle-herttuan laivastoa kummallakin Suomen retkellä vuosina 1597 ja 1599. Hän oli Turun linnan käskyhaltija 1599–1600, sitten yliamiraali Liivinmaan sodassa.


title: Rolf Larsson (jääpalloilija)

text: Rolf Larsson (s. 3. joulukuuta 1986) on suomalainen jääpalloilija. Hän seuransa on Ruotsin Elitserienissä pelaava Brobergs IF.


title: Rolf Larsson (jääpalloilija)

text: Larsson esiintyi Bandyliigassa jo 15-vuotiaana kaudella 2001–2002 Kulosaaren Vestan riveissä. Seuran luovuttua seuraavan kauden sarjapaikastaan hän siirtyi HIFK:n joukkueeseen. Larsson on pelannut 30 A-maaottelua ja edustanut Suomea kolmissa MM-kisoissa.


title: Rolf Larsson (jääpalloilija)

text:
Maajoukkueessa
Seurajoukkueissa


title: Kilkinkylä

text: Kilkinkylä on kylä Hirvensalmella Itä-Suomen läänissä. Se sijaitsee Ryökäsveden rannalla, kantatien 429 varrella noin kuusi kilometriä kirkonkylästä etelään. Kylän huomattavimmat maisemat ovat 157 metrin korkuinen Tornialanmäki ja niin ikään korkealla harjanteella sijaitseva peltoaukea.


title: Muistoissa sininen maa

text: Muistoissa sininen maa () on Alastair Reynoldsin vuonna 2012 ilmestynyt tieteisromaani. Suomennos ilmestyi samana vuonna. Teos aloittaa Poseidonin lapset -kirjasarjan.


title: Ikio Ayaka

text: Ikio Ayaka ( "Ikio Ayaka", s. 21. tammikuuta 1989) on japanilainen laulaja ja malli, joka laulaa pääosin englanniksi. Mallina ollessaan hän käyttää nimeä Ayaka.


title: A. E. Housman

text: Alfred Edward Housman (26. maaliskuuta 1859 – 30. huhtikuuta 1936) oli englantilainen runoilija ja antiikintutkija. Hänet tunnetaan parhaiten kuudenkymmenenkolmen lyhyen runon kokoelmastaan "A Shropshire Lad".


title: A. E. Housman

text: A. E. Housman syntyi Fockburyssä Worcestershiressa esikoiseksi seitsemän lapsen keskiluokkaiseen perheeseen. Hänen isänsä Edward Housman toimi juristina ja äiti Sarah (o.s. Williams) edusti pojalleen esikuvaa. Äiti kuoli syöpään 1871 Housmanin ollessa vasta kaksitoistavuotias. Tämä aiheutti Housmanin perheessä kireyttä isän ajautuessa alkoholismiin ja taloudellisiin ongelmiin.


title: A. E. Housman

text: Housman opiskeli King Edward's Schoolissa ja myöhemmin Bromsgrove Grammar School of King Edward VI:ssa (nyt Bromsgrove School). Saatuaan stipendin hän pääsi St John's Collegeen opiskelemaan "Literae Humaniores"-kurssille. Opiskeluja osaltaan häiritsi epäonninen rakastuminen kanssaopiskelijaan Moses Jacksoniin ja isän kuolema, minkä vuoksi Housman reputti tenteissä.


title: A. E. Housman

text: Oxfordin jälkeen Housman toimi toimistovirkailijana.


title: A. E. Housman

text: Vuonna 1896 A. E. Housman julkaisi omakustanteisesti kokoelmansa "A Shropshire Lad" useiden kustantamoiden ensin torjuttua runot. Teosten pääteemoja ovat kuolema ja ihmisen kuolevaisuus, jotka saavat taustalleen seesteisen maalaismaiseman. Vuonna 1922 hän julkaisi viimeisen teoksensa "Last Poems". Housman kuoli 30. huhtikuuta 1936, 77-vuotiaana.


title: The Tomb

text: The Tomb tarkoittaa seuraavia asioita:


title: Toveri Teräsmies: Punatähden poika

text: Toveri Teräsmies: Punatähden poika on Mark Millarin käsikirjoittama ja Dave Johnsonin ja Killian Plunkettin piirtämä Teräsmies-sarjakuva vuodelta 2003.


title: Toveri Teräsmies: Punatähden poika

text: "Toveri Teräsmies: Punatähden poika" sijoittuu universumiin, jossa Teräsmies ei kasva aikuiseksi Yhdysvalloissa, vaan Neuvostoliitossa. 1950-luvulla hiukan ennen Josif Stalinin kuolemaa Teräsmies esitellään suurelle yleisölle, jolloin Yhdysvallat ja eritoten tiedemies Lex Luthor alkavat kehitellä keinoja saada hänet hengiltä. Stalinin kuoleman jälkeen Teräsmies ottaa lopulta vastahakoisesti Neuvostoliiton johtajuuden hoidettavakseen. Hänen alaisuudessaan Neuvostoliitto saa vuoteen 1978 mennessä valtapiiriinsä koko maailman Yhdysvaltoja ja Chileä lukuun ottamatta, huolimatta Lepakkomiehen alkuun johtaman ja kuolemansa jälkeen inspiroiman vastarintaliikkeen ponnisteluista sekä Brainiaciin liittyneen onnettomuuden vuoksi pikkuruiseksi kutistuneesta Stalingradin kaupungista. Luthorin kaikki yritykset tuhota Teräsmies epäonnistuvat ja Yhdysvallat ajautuu lopulta sisällissotaan vuonna 1986.


title: Toveri Teräsmies: Punatähden poika

text: Vuonna 2000 Luthor valitaan Yhdysvaltain presidentiksi varapresidenttinään Jimmy Olsen. Hänen neroudellaan maa yhdistyy jälleen ja yritykset voittaa Teräsmiehen Neuvostoliitto jatkuvat. Ennen pitkää sota maiden välillä syttyy ja Teräsmies seisoo pian Valkoisen talon pihanurmella voitettuaan Luthorin luomat hirviöt ja eversti Hal Jordanin johtamat Vihreän Lyhdyn joukot. Yhdysvaltain ensimmäinen nainen Lois Luthor ojentaa aviomiehensä viimeisen aseen Teräsmiestä vastaan. Kyseessä on paperilappu, jossa Luthor kysyy, miksi Teräsmies ei laita koko maailmaa pulloon, kuten teki Stalingradille. Teräsmies on luopumassa hyökkäyksestä, mutta Brainiac paljastaa, ettei koskaan ollut Teräsmiehen puolella. Luthor sammuttaa Brainiacin, mutta tämän laitteisto uhkaa tuottaa suunnattoman räjähdyksen. Teräsmies kantaa sen kauas avaruuteen juuri ennen räjähdystä ja näyttää siltä, että hän on kuollut.


title: Toveri Teräsmies: Punatähden poika

text: Luthorin johdolla kaikki maailma liittyy yhdeksi valtioksi, jossa ei tunneta sotia, sairautta eikä yhteiskunnallista epävakautta. Luthor itse elää yli tuhatvuotiaaksi. Luthorin hautajaisissa räjähdyksestä tosiasiassa selvinnyt Teräsmies näyttäytyy samassa asussa kuin Clark Kent perinteisissä Teräsmies-sarjakuvissa. Hän on päättänyt elää ihmisten keskuudessa tunnistamattomana eikä hallita heitä. Lopulta miljardeja vuosia myöhemmin Auringon muuttuminen punaiseksi jättiläiseksi uhkaa ihmiskuntaa, jolloin Lex Luthorin kaukainen jälkeläinen Jor-L lähettää raketissa poikansa Kal-L:n menneisyyteen. Raketti laskeutuu vuoden 1938 Ukrainaan, tehden näin tarinan aiemmat vaiheet mahdollisiksi ja aiheuttaen ontologisen paradoksin.


title: Noureddine Ould Ménira

text: Noureddine Ould Ménira (; s. 6. toukokuuta 1968) on mauritanialainen entinen yleisurheilija.


title: Noureddine Ould Ménira

text: Vuoden 1992 kesäolympialaisissa Barcelonassa Ménira putosi miesten 100 metrin juoksussa ensimmäisellä kierroksella jäätyään eränsä seitsemänneksi. Kesäolympialaisissa 1996 Atlantassa hän putosi siinä jälleen ensimmäisellä kierroksella jäätyään eränsä kahdeksanneksi. Ménira toimi Atlantan kisoissa maansa lipunkantajana.


title: Nikolai Ilminski

text: Nikolai Ivanovitš Ilminski (, 5. toukokuuta 1822 Penza – 8. tammikuuta 1892 Kazan) oli venäläinen pedagogi, lähetyssaarnaaja, orientalisti ja filologi.


title: Nikolai Ilminski

text: Ilminski syntyi papin perheeseen. Hän valmistui vuonna 1846 Kazanin hengellisestä akatemiasta ja työskenteli sen jälkeen raamatunkääntäjänä. Vuosina 1851–1853 Ilminski matkusteli Egyptissä, Palestiinassa, Libanonissa ja Syyriassa, jossa hän tutustui islamiin sekä opiskeli arabiaa, turkkia ja persiaa. Vuodesta lähtien 1854 Ilminski toimi Kazanin hengellisen akatemian arabian ja turkin kielten opettajana ja vuosina 1863–1872 Kazanin yliopiston tataarin kielen professorina.


title: Nikolai Ilminski

text: Vuonna 1863 Ilminski perusti Kazaniin kristittyjen tataarien koulun, joka toimi mallina alueen muille lähetyskouluille. Ilminskin kehittämä ”vierasheimolaisten” koulutusjärjestelmä käsitti aidinkielisen alkuopetuksen, josta vähitellen siirryttiin paikallisiin olosuhteisiin sovellettuun venäjänkieliseen opetukseen. Tavoitteena oli myös vähemmistökansoihin kuuluvien opettajien kouluttaminen, vähemmistökielisten oppikirjojen, lastenkirjallisuuden ja uskonnollisen kirjallisuuden julkaiseminen sekä jumalanpalveluksen järjestäminen kansan äidinkielellä. Ilminskin järjestelmä otettiin vuonna 1870 virallisesti käyttöön Volgan alueella, Keski-Aasiassa ja Siperiassa, joskin sen toteuttaminen jäi usein pinnalliseksi. Vuonna 1872 Ilminski nimitettiin Kazanin vierasheimolaisten opettajaseminaarin johtajaksi.


title: Nikolai Ilminski

text: Ilminskin edustamalla suuntauksella oli huomattava vaikutus Venäjän 1800-luvun lopun valtiolliseen ja kirkollispolitiikkaan. Vaikka hänen toimintansa tarkoituksena oli ensi sijassa ortodoksisen uskonnon levittäminen, se edisti samalla Volgan alueen kansojen kulttuurikehitystä. Turkologina Ilminski tunnetaan parhaiten kielenmuistomerkkien kuten tšagatainkielisen "Baburnaman" julkaisijana.


title: Ilmoni

text: Ilmoni on ollut seuraavien suomalaisten henkilöiden sukunimi:


title: Jaroslav Hübl

text: Jaroslav Hübl (s. 29. joulukuuta 1982 Chomutov, Tšekkoslovakia) on tšekkiläinen jääkiekkomaalivahti, joka pelaa Itävallan Erste Bank Eishockey Ligan italialaisjoukkue HC Bolzanossa.


title: Jaroslav Hübl

text: Hübl pelasi junioriuransa HC Litvínovissa, mutta ensimmäiset miesten pelinsä hän pelasi joukkueen A-nuorista lainalla Tšekin kolmanneksi korkeimmalla sarjatasolla 2. Národní Hokejová Ligan HC Mostissa kaudella 2001–2002. Seuraavalla kaudella 2002–2003 Hübl debytoi Extraliigassa, jossa hän sai tililleen kolme ottelua. Kaudella 2003–2004 Hübl ehti edustaa Tšekin toiseksi korkeimmalla sarjatasolla 1. Národní Hokejová Ligassa KHL Chomutovin ja HC Kometa Brnon joukkueita sekä sarjatasoa alempana HC Mostin joukkuetta. Kaksi seuraavaa kautta hän pelasi 1. Národní Hokejová Ligan SK Kadaňissa. Hübl torjui siellä jälkimmäisellä kaudellaan 2005–2006 myös yhden Extraliigaottelun Litvínovin maalinsuulla.


title: Jaroslav Hübl

text: Kausi 2006–2007 oli Hüblille varsinainen tulokaskausi Extraliigassa. Hän nousi Litvínovin ykkösmaalivahdiksi ja torjui 46 runkosarjaottelussa, mutta joukkue jäi kuitenkin pudotuspelien ulkopuolelle. Hübl palkittiin kauden päätteeksi Extraliigan vuoden tulokkaana. Hän pelasi kauden aikana myös kolme ottelua lainalla Kadanissa ja kävi loppukaudella lainalla Sveitsin National League A:ssa pelaavassa HC Servette Genèvessä, jossa Hübl ei saanut lopulta ollenkaan jääaikaa. Kausina 2007–2008 ja 2008–2009 Litvínovin kakkosmaalivahti Petr Franěk taisteli niukasti joukkueen ykkösmaalivahdin paikasta Hüblin kanssa. Noista ensimmäisellä kaudella Franěk pelasi kevään 2008 pudotuspeleissä neljä ottelua, Hübl kaksi. Jälkimmäisellä kaudella Hübl sai enemmän vastuuta pudotuspeleissä. Litvínov sijoittui runkosarjassa kolmanneksi, mutta putosi joukkue kuitenkin puolivälierissä hävittyään kaikki ottelunsa HC Karlovy Varylle otteluvoitoin 4-0. Marras-joulukuun 2008 vaihteessa Hübl kävi myös kolmen NLA-ottelun verran lainalla HC Davosissa paikkaamassa Leonardo Geninin loukkaantumista.


title: Jaroslav Hübl

text: Kauden 2010–2011 lopulla Hübl putosi Litvínovin kakkosmaalivahdiksi kesken kauden HC Litoměřicestä tulleen Martin Volken noustua joukkueen ykkösmaalivahdiksi. Kaudeksi 2011–2012 Litvínov lainasi hänet BK Mladá Boleslavin riveihin, joka kuitenkin karsiutui kauden päätteeksi. Elokuun 2012 lopulla joukkue lainasi Hüblin puolestaan try-outin kautta NLA:ssa pelaavaan SCL Tigersiin. Tammikuussa 2013 hän siirtyi loppukauden 2012–2013 kattaneella sopimuksella Suomeen ja SM-liigajoukkue Tampereen Ilvekseen. Hübl pelasi loppukauden lähinnä Ville Kolppasen kakkosmaalivahtina ja esiintyi kahdeksassa runkosarja- sekä yhdessä liigakarsintaottelussa.


title: Jaroslav Hübl

text: Hübl jatkaa kaudella 2013–2014 uraansa vuoden mittaisella sopimuksella Itävallan Erste Bank Eishockey Ligan italialaisjoukkue HC Bolzanossa.


title: Jaroslav Hübl

text: Hübl toimi Tšekin kolmosmaalivahtina alle 18-vuotiaiden MM-kilpailuissa vuonna 2000. Hän on pelannut myös kaksi A-maaottelua kaudella 2009–2010.


title: Jaroslav Hübl

text: Hüblin isä Jaroslav vanhempi pelasi hyökkääjänä yli 400 ottelua Tšekkoslovakian pääsarjassa. Hän pelasi myös kauden 1990–1991 Suomessa II-divisioonaa Ylivieskan Jääkarhuissa. Nuoremman Jaroslavin serkku Viktor Hübl pelaa tällä hetkellä hyökkääjänä HC Litvínovissa.


title: Yrjö Ilvessalo

text: Yrjö Ilvessalo (vuoteen 1911 Sarén; 1. joulukuuta 1892 Tampere – 6. joulukuuta 1983 Helsinki) oli suomalainen akateemikko ja metsätieteilijä.


title: Yrjö Ilvessalo

text: Ilvessalon vanhemmat olivat vankilanjohtaja Karl Sarén ja Amanda Sahlbom ja puoliso vuodesta 1920 Lyyli Metsäpelto. Hänen veljensä oli metsätieteilijä Lauri Ilvessalo. Ilvessalo tuli ylioppilaaksi Tampereen reaalilyseosta 1911, suoritti Helsingin yliopistossa metsänhoitotutkinnon 1914 ja valmistui filosofian kandidaatiksi 1917 ja lisensiaatiksi 1920 ja väitteli filosofian tohtoriksi 1921. Hän oli Helsingin yliopiston metsänarvioimistieteen dosentti 1932–1948 ja työskenteli ajoittain virkaatekevänä professorina.


title: Yrjö Ilvessalo

text: Ilvessalo oli Metsäntutkimuslaitoksen metsänarvioinnin professori 1922–1948 ja Suomen Akatemian jäsen vuosina 1948–1962. Hänen merkittävin työnsä oli laajojen alueiden metsävarojen inventointimenetelmien kehittäminen ja inventointien tekeminen. Hän suunnitteli ja johti ensimmäisen valtakunnallisen metsävarojen inventoinnin linja-arviointimenetelmällä 1921–1924 sekä vielä kolmesti sen jälkeen.


title: Bonifacio Edu

text: Bonifacio Edu N'Dong (s. 3. kesäkuuta 1969) on päiväntasaajanguinealainen entinen yleisurheilija. Hän kilpaili vuoden 1996 kesäolympialaisissa Atlantassa. Hän putosi miesten 100 metrin juoksussa ensimmäisellä kierroksella jäätyään eränsä yhdeksänneksi. Hän osallistui lisäksi 4 × 100 metrin viestijuoksuun, jossa hän myös putosi ensimmäisellä kierroksella jäätyään eränsä viidenneksi yhdessä Ponciano Mbomion, Casimiro Asumu Nzen ja Gustavo Envelan kanssa.


title: Kosti Aaltonen

text: Kosti Feliks Aaltonen (12. tammikuuta 1894 Ulvila – 7. tammikuuta 1983 Joensuu) oli suomalainen kauppaneuvos. Hän toimi 55 vuotta sanomalehti Karjalaista julkaisevan Pohjois-Karjalan Kirjapaino oy:n toimitusjohtajana. Hän sai talousneuvoksen arvonimen vuonna 1948 ja kauppaneuvoksen arvonimen 1967.


title: Kosti Aaltonen

text: Aaltonen kävi Helsingin kauppiaitten kauppakoulun. Vuonna 1916 hänet kutsuttiin Joensuun Kirjapaino Osakeyhtiön isännöitsijäksi. Vuonna 1919 yhtiö yhdistettiin Pohjois-Karjalan Kirjapainoon, ja hänestä tuli toimitusjohtaja. Siirryttyään eläkkeelle 1970-luvun alussa hänestä tuli yhtiön hallituksen puheenjohtaja. Työssään hän korosti levikkityön ja erityisesti asiamiesverkoston merkitystä Karjalaisen liiketoiminnan perustana.


title: Kosti Aaltonen

text: Joensuun kaupunginvaltuustossa Aaltonen oli vuosina 1934–1954. Hän oli myös Joensuun evankelisluterilaisen seurakunnan kirkkovaltuuston ja -neuvoston jäsen. Hän oli Karjalaisen Kulttuurin Edistämissäätiön hallintoneuvoston jäsen. Hän oli Suomen Kalamiesten Keskusliiton valtuuskunnassa.


title: Kosti Aaltonen

text: Aaltonen oli jalkapallo- ja jääpallomies. Hän oli Pohjois-Karjalan ensimmäinen 1. luokan tuomari. Urheiluseura Joensuun Kalevaisissa hän toimi varapuheenjohtajana.


title: Kosti Aaltonen

text: Hänen kunniakseen on Joensuussa nimetty Kosti Aaltosen katu. Se johtaa Noljakassa Pohjois-Karjalan Kirjapainon toimitalolle.


title: Fletcher Wamilee

text: Fletcher Wambo Wamilee (s. 6. tammikuuta 1972) on vanuatulainen entinen yleisurheilija, joka kilpaili vuoden 1992 kesäolympialaisissa Barcelonassa. Hän putosi miesten 100 metrin juoksussa ensimmäisellä kierroksella jäätyään eränsä kahdeksanneksi.


title: Valentin Ngbogo

text: Valentin Ngbogo (s. 14. helmikuuta 1969) on keskiafrikkalainen entinen yleisurheilija. Hän kilpaili vuoden 1992 kesäolympialaisissa Barcelonassa ja putosi sekä miesten 100 että 200 metrin juoksukilpailuissa ensimmäisellä kierroksella. 100 metrin juoksussa hän jäi eränsä kuudenneksi ja 200 metrin juoksussa viidenneksi.


title: Le Pion

text: Le Pion (Den pantsätta) on ranskalaisen Christian Gion nohjaama elokuva vuodelta 1978.


title: Ivo Daneu

text: Ivo Daneu (s. 6. lokakuuta 1937 Maribor) on slovenialainen uransa lopettanut koripalloilija sekä koripallovalmentaja. Hänet valittiin vuonna 1967 Jugoslavian vuoden urheilijaksi. Daneu tunnettiin erityisesti hook-heitostaan, jonka hän pystyi heittämään kaukaakin. Uransa jälkeen hänet valittiin FIBA Hall of Fameen.


title: Ivo Daneu

text: Daneu pelasi vuosina 1949–1956 Branik Mariborin joukkueessa ennen siirtymistään KK Union Olimpijaan. Hän voitti Olimpijassa Jugoslavian-mestaruuden kuusi kertaa vuosina 1957, 1959, 1961, 1962, 1966 sekä 1970. Daneu lopetti pääsarjauransa viimeisen mestaruuden jälkeen ja jatkoi uraansa Olimpijan valmentajana yhden kauden ajan. Myöhemmin hän valmensi myös Rudar Trbovljea.


title: Ivo Daneu

text: Daneu pelasi menestyksekkään maajoukkueuran Jugoslavian koripallomaajoukkueessa. Hän osallistui kolme kertaa sekä olympialaisiin että MM-kilpailuihin. Olympialaisista Daneu voitti hopeaa ja MM-kisoissa hän voitti kolme mitalia. Vuoden 1970 MM-kilpailuissa Daneu voitti kultaa ja vuoden 1967 kisoissa hänet valittiin turnauksen arvokkaimmaksi pelaajaksi. EM-tasolla Daneu saavutti kolmesti hopeaa.


title: Länsi-Niilin virus

text: Länsi-Niilin virus on flaviviruksiin kuuluva virus, joka tarttuu hyttysten välityksellä. Se voi levitä myös verensiirrossa sekä myös raskauden aikana sikiöön. Noin 80 prosenttia kantajista ei saa mitään oireita, mutta loput saavat pahoinvointia ja päänsärkyä, noin yksi prosentti aivokalvontulehdus- tai aivotulehdustyyppisiä oireita. Tauti voi johtaa kuolemaan. Sairautta on esiintynyt Länsi-Afrikassa pitkään, ja se on eristetty ensimmäisenä Ugandassa vuonna 1937. Tauti on levinnyt pikku hiljaa Lähi-itään ja Itä-Eurooppaan. Yhdysvalloissa sitä todettiin ensi kerran 1999 New Yorkissa. Tautia vastaan ei ole rokotetta. Hoito on oireenmukainen, tarvittaessa suonensisäinen nesteytys.


title: Länsi-Niilin virus

text: Euroopan tautienehkäisy- ja -valvontakeskuksen (ECDC) mukaan Länsi-Niilin kuume tunnistettiin vuonna 2017 (lokakuun 26. päivään mennessä) Euroopan yhteisön maissa yhteensä 197 ihmiseltä, ja lähialueella 71 ihmiseltä. Useat taudin saaneista kuolivat. Infektiotautia tavattiin vuonna 2017 seuraavasti (luvuista ensimmäinen kertoo sairastuneiden, jälkimmäinen kuolleiden lukumäärän): Romania (64 tapausta, 13 kuollutta), Italia (55, 1), Serbia (49, 2), Kreikka (48, 5), Unkari (19, 1), Israel (17), Turkki (5, 1), Kroatia (5), Itävalta (4), Ranska (1) ja Bulgaria (1).


title: Yleisluistelun Suomen-mestaruuskilpailut 2010

text: Suomen vuoden 2010 yleisluistelumestaruuksista kilpailtiin Seinäjoella 19.-20.12.2009.


text: Kaikki matkat luistelleet.


text: Mitalistit.


title: Nižnevartovskin piiri

text: Nižnevartovskin piiri () on kunnallispiiri Hanti-Mansian autonomisen piirikunnan itäosissa Venäjällä. Se on Venäjän paikallishallinnon ylemmän tason alue. Piiri on pinta-alaltaan erittäin suuri ja kattaa 118 500 neliökilometriä (mikä on yli 1/3:aa Suomen pinta-alasta).


title: Nižnevartovskin piiri

text: Nižnevartovskin piirissä asui Venäjän vuoden 2010 väestönlaskennan mukaan 35 745 henkeä. Piirin hallinnollinen keskus Nižnevartovsk (251 694 asukasta vuonna 2010) muodostaa oman, ympäröivästä kunnallispiiristä erillisen kaupunkipiirikuntaansa. Muita Nižnevartovskin piirin sisälle sijoittuvia, paikallishallinnollisesti erillisiä, petrokemian tuotantotaajamista kasvaneita kaupunkeja ovat: Megionin kaupunkipiiri (56 382 as.), Radužnyin kaupunkipiiri (43 399 as.), Langepasin kaupunkipiiri (41 670 as.) ja Pokatšin kaupunkipiiri (17 171 as.).


title: Nižnevartovskin piiri

text: Paikallishallinnon yksityiskohtaisemmalla eli alemmalla eli kuntatasolla Nižnevartovskin piiri jakautuu kahteen kaupunkikuntaan ja kuuteen maalaiskuntaan.


title: Nižnevartovskin piiri

text: Nižnevartovskin piirin kaupunkikunnat (gorodskoje poselenije) ovat :


title: Nižnevartovskin piiri

text: Nižnevartovskin piirin maalaiskunnat (selskoje poselenije) ovat:


title: Nižnevartovskin piiri

text: Lisäksi väestönlaskennassa kirjattiin kyläkuntien ulkopuolelle 251 maaseutuasukasta.


title: Nižnevartovskin piiri

text: Osa Nižnevartovskin piirin kylistä sijaitsee kunnollisen, ympärivuotisen tieyhteyden ulkopuolella. Piirin huolto- ja liikenneyhteyksiä hoidetaan siksi kesäaikaan osin vesiteitse, talvella moottorikelkoilla ja ympärivuotisesti myös säännöllisten helikopterivuorojen avulla.


title: Vladimír Dravecký

text: Vladimír Dravecký (s. 3. kesäkuuta 1985 Košice, Tšekkoslovakia) on slovakialainen jääkiekkoilija, joka pelaa Tšekin Extraligan HC Třinecissä. Hän on pelipaikaltaan oikea laitahyökkääjä. Eliteprospects.om -sivuston Matias Strozykon kuvaillut Draveckýa kahden suunnan hyökkääjäksi, joka on käyttökelpoinen alivoimalla.


title: Vladimír Dravecký

text: Dravecký on HC Košicen kasvatti. Hän teki joukkueessa Extraliga-debyyttinsä vain 16-vuotiaana kaudella 2001–2002. Kausi 2003–2004 oli Draveckýlle kuitenkin varsinainen tulokaskausi Extraligassa ja se toi hänelle 43 runkosarjaottelussa tehot 1+3=4. Kevään 2007 pudotuspeleissä Dravecký jakoi viidellä osumallaan Košicen sisäisen maalipörssin voiton Jan Plevan ja Stanislav Gronin kanssa. Hän kävi ensimmäisten joukkueessa pelaamiensa kausien aikana myös lainalla sarjatasoa alempana 1. hokejová liga SR:ssä HK Trebišovin, PHK Prešovin ja HKm Humennén joukkueissa.


title: Vladimír Dravecký

text: Draveckýa ei koskaan . Hän teki toukokuussa 2007 kaksivuotisen ja kaksisuuntaisen sopimuksen NHL-joukkue Los Angeles Kingsin kanssa. Dravecký pelasi ensimmäisestä sopimuskaudestaan noin puolet AHL-joukkue Manchester Monarchsissa ja puolet sarjatasoa alempana ECHL:n Reading Royalsissa, jota hän vahvisti myös 2008 pudotuspeleissä. Kauden 2008–2009 Dravecký pelasi kokonaan Monarchsissa.


title: Vladimír Dravecký

text: Kaudeksi 2009–2010 Dravecký palasi kasvattajaseuraansa HC Košiceen, jonka toiseksi paras pistemies hän oli Rudolf Hunan jälkeen tehoilla 18+21=39. Kevään 2010 pudotuspeleissä Dravecký jakoi tehoilla 7+7=14 joukkueen sisäisen pistepörssin voiton Peter Húževkan kanssa. Hän voitti kauden päätteeksi Slovakian-mestaruuden. Kaudeksi 2010–2011 Dravecký teki kaksivuotisen sopimuksen KHL-joukkue Jugra Hanty-Mansijskin kanssa.


title: Vladimír Dravecký

text: Kaudella 2011–2012 Dravecký teki Extraligan yhden kauden piste-ennätyksensä tehoilla 23+20=43, joilla hän oli Košicen paras maalintekijä ja toiseksi paras pistemies Miroslav Zálešákin jälkeen. Dravecký jakoi Extraligan maalipörssin viidennen sijan kolmen muun pelaajan kanssa. Hän oli myös 11 osumallaan koko kevään 2012 pudotuspelien paras maalintekijä. Dravecký voitti myös Košicen sisäisen tehotilaston lukemalla +9. Kaudeksi 2012–2013 hän siirtyi KHL:n slovakialaiseen laajennusjoukkue HC Slovan Bratislavaan. Tammikuussa 2013 Draveckýn ja maalivahti Ville Hostikan sopimus kuitenkin purettiin. Samassa kuussa Dravecký siirtyi loppukauden kattavalla sopimuksella Suomeen ja SM-liigajoukkue Espoo Bluesin riveihin.


title: Vladimír Dravecký

text: Elokuussa 2013 Dravecký teki 13. lokakuuta asti kestävän sopimuksen Sveitsin toiseksi korkeimmalla sarjatasolla National League B:ssä pelaavan HC Ajoien kanssa. Marraskuussa hänen sopimustaan jatkettiin kauden 2013–2014 loppuun ja Dravecký oli Ajoien kolmanneksi paras pistemies tehoilla 12+22=34. Kaudeksi 2014–2015 hän siirtyi Tšekin Extraligan HC Třineciin. Dravecký voitti kauden päätteeksi hopeaa. Kaudella 2015–2016 hän oli Třinecin paras maalintekijä ja kolmanneksi paras pistemies tehoilla 15+16=31.


title: Vladimír Dravecký

text: Dravecký edusti Slovakiaa MM-kilpailuissa vuosina 2010, 2015 ja 2016. Vuoden 2015 turnauksessa hän jakoi tehoilla 1+5=6 joukkueensa sisäisen pistepörssin voiton Marián Gaboríkin kanssa ja sisäisen syöttöpörssin voiton Libor Hudáčekin kanssa. Dravecký palkittiin sekä Tanskaa että Yhdysvaltoja pelatun alkulohkon ottelun päätteeksi Slovakian ottelun parhaana pelaajana. Yhteensä hän on pelannut 51 A-maaottelua tehopistein 9+14=23.


title: Vladimír Dravecký

text: Dravecký pelasi myös alle 18-vuotiaiden MM-kilpailuissa vuonna 2003.


title: Tomi Leivo (jääpalloilija)

text: Tomi Leivo (s. 21. toukokuuta 1971) on suomalainen jääpallovalmentaja ja entinen jääpalloilija. Hän edusti Suomessa ainoastaan kasvattajaseuraansa Narukerää, jossa Leivo pelasi Bandyliigaa 16 kauden aikana yhteensä 303 ottelua ja teki niissä 119 maalia. Lisäksi hän pelasi yhden kauden Norjan pääsarjassa Eliteserienissä. Leivo toimi Narukerän pelaajavalmentajana vuosina 2000–2004 sekä 2007–2009. Kaudella 2009–2010 hän oli mukana Akilleksen valmennusryhmässä.


title: Tomi Leivo (jääpalloilija)

text: Leivolla on kolme poikaa.


title: Nina Vislova

text: Nina Gennadijevna Vislova (; s. 4. lokakuuta 1986 Moskova) on venäläinen sulkapalloilija. Hän kilpaili vuoden 2012 kesäolympialaisissa Lontoossa ja sai siellä pronssia naisten nelinpelissä yhdessä Valeria Sorokinan kanssa. Vislovasta tuli nelinpelissä Sorokinan kanssa ensimmäiset venäläiset sulkapallon Euroopan-mestarit vuonna 2010. Hän sai EM-kisoissa myös pronssia vuosina 2008 ja 2012.


title: Magalie Pottier

text: Magalie Pottier (s. 16. maaliskuuta 1989 Nantes) on ranskalainen pyöräilijä. Hän sijoittui vuoden 2012 kesäolympialaisissa Lontoossa seitsemänneksi naisten BMX-pyöräilyssä. Hänellä on lukuisia Ranskan-, Euroopan- ja maailmanmestaruuksia. Häntä on valmentanut Fabrice Vettoretti.


title: Laura Smulders

text: Laura Smulders (s. 9. joulukuuta 1993 Nijmegen) on alankomaalainen pyöräilijä. Hän kilpaili vuoden 2012 kesäolympialaisissa Lontoossa ja sai siellä pronssimitalin naisten BMX-pyöräilyssä.


title: Nouakchottin kansainvälinen lentoasema

text: Nouakchottin kansainvälinen lentoasema (IATA: NKC, ICAO: GQNN) on Nouakchottissa, Mauritaniassa sijaitseva lentoasema. Sillä on yksi, asfalttipäällysteinen kiitotie (3010 × 45 m). Kyseessä on yksi Mauritanian kolmesta kansainvälisestä lentoasemasta; muut ovat Nouadhibou ja Atar. Näistä Nouakchott on vilkkain.


title: Pekka Hiltunen (jääpalloilija)

text: Pekka Hiltunen (s. 15. lokakuuta 1978) on suomalainen jääpalloilija. Hän edustaa Ruotsin Elitserienissä pelaavaa Kalix bandyä.


title: Pekka Hiltunen (jääpalloilija)

text: Hiltunen on pelannut urallaan yli 60 A-maaottelua ja ollut mukana yhdeksän kertaa MM-kisoissa. Hän kuului Suomen hopea joukkueeseen myös vuoden 2016 MM-kilpailuissa.


title: Pekka Hiltunen (jääpalloilija)

text: Seurajoukkueissa


title: Pekka Hiltunen (jääpalloilija)

text: Maajoukkueessa


title: Jubzang Jubzang

text: Jubzang Jubzang (s. 7. toukokuuta 1971) on bhutanilainen entinen jousiampuja. Hän jäi vuoden 1992 kesäolympialaisissa Barcelonassa miesten yksilökilpailussa 63. ja joukkuekilpailussa 20. sijalle. Kesäolympialaisissa 1996 Atlantassa hän jäi yksilökilpailussa 48. ja kesäolympialaisissa 2000 Sydneyssä 43. sijalle. Jubzang myös toimi näissä kolmissa perättäisissä kisoissa maansa lipunkantajana.


title: Karma Tenzin

text: Karma Tenzin (s. 1. joulukuuta 1972) on bhutanilainen entinen jousiampuja. Hän kilpaili vuoden 1992 kesäolympialaisissa Barcelonassa ja jäi siellä 71. sijalle miesten yksilökilpailussa. Lisäksi hän osallistui joukkuekilpailuun, jossa hän jäi yhdessä Pema Tsheringin ja Jubzang Jubzangin kanssa 20. sijalle.


title: Arena Vänersborg

text: Arena Vänersborg on Ruotsissa Vänersborgin kaupungissa sijaitseva jääpallohalli. Syyskuussa 2009 käyttöön otettu halli on Ruotsin pääsarjassa Elitserienissä pelaavan IFK Vänersborgin kotiareena. Jääpallohallin lisäksi samalla alueella Vänersborgin urheilukeskuksessa sijaitsevat muun muassa jalkapallostadion Vänersvallen, jäähalli, käsipallohalli sekä vanha jääpallostadion.


title: Arena Vänersborg

text: Arena Vänersborgilla järjestetään jääpallo-otteluiden lisäksi myös erilaisia messuja, näyttelyitä sekä konsertteja. Asennettavan lattian avulla sitä voidaan käyttää myös eri sisäpalloilulajien peliareenana. Hallissa on ravintola, kahvila sekä neljä konferenssihuonetta neuvottelukäyttöön.


title: Arena Vänersborg

text: Halli on toiminut vuoden 2013 jääpallon maailmanmestaruuskilpailuiden päänäyttämönä. Vuonna 2019 halli on jälleen jääpallon maailmanmestaruuskilpailuiden päänäyttämönä.


title: Opetus.tv

text:
Opetus.tv on suomalainen, ilmaisia opetusvideoita julkaiseva verkkosivusto, jonka sisällöt
painottuvat lukion matematiikkaan, fysiikkaan, kemiaan ja biologiaan. Sivuston
tarkoituksena on toisaalta tukea opiskelijan itsenäistä opiskelua, toisaalta toimia kiinnostuneiden
opettajien luokkaopetuksen tukena. Opetus.tv muistuttaa monin tavoin sekä
tavoitteiltaan että toiminnaltaan niin ikää opetusvideoita tarjoavaa verkkosivustoa Khan Academy, joka on toiminut sivuston innoittajana.


title: Opetus.tv

text: Sivuston perustaja, filosofian maisteri Janne Cederberg opiskeli Jyväskylän yliopistossa, josta hän valmistui matematiikan ja tietotekniikan aineenopettajaksi vuonna 2009. Cederberg opetti Kuopion klassillisessa lukiossa lukuvuonna 2007–2008 sekä valmistumisensa jälkeen lukuvuodet 2009–2010 ja 2010–2011. Cederberg oli kiinnostunut mm. käänteisen opetusmenetelmän kaltaisesta mallista, jossa opettajalla on luennoimisen sijaan enemmän aikaa keskustella asioista opiskelijoiden kanssa. Tästä innostuneena Cederberg loi verkkosivuston sekä omien oppituntiensa että muiden oppimisen tueksi.


title: Opetus.tv

text: Videoiden tavoitteena on parantaa opiskelijoiden oma-aloitteisen kertaamisen mahdollisuuksia ja toisaalta auttaa opettajia opetustyön arjessa.


title: Opetus.tv

text:
Pedagogisen näkökulman lisäksi lähtökohtana oli tarve laadukkaalle ja sopivassa muodossa
olevalle oppimateriaalille. Yksittäiseen aiheeseen keskittyvät, videopohjaiset opetusvideot olivat sopiva ratkaisu. Niissä
opettaja selittää ja havainnollistaa käsiteltävää aihetta videon välityksellä. Esimerkiksi
pitkän matematiikan lukiokurssin asiat käsitellään lyhyissä, keskimäärin 5–10 minuuttia
pitkissä videoissa, jolloin oppiminen tapahtuu pienissä, tehokkaissa annoksissa.


title: Opetus.tv

text: Pedagogisista tavoitteista voit lukea ideoita ja kokemuksia Matematiikan opetuksen tulevaisuus -sivustolta.


title: Opetus.tv

text: Sivuston materiaali koostuu pääasiassa opetusvideoista, joiden pääkohderyhmänä ovat suomalaiset lukiolaiset (ja ammattikoululaiset). Sisältö rakentuu lukion opetussuunnitelmalle, joskin osa materiaalista soveltuu myös yläkoululaisten käyttöön.


title: Opetus.tv

text:
Sivusto kattaa kokonaisuudessaan sekä lukion fysiikan että kemian kurssien sisällöt. Lukion
pitkän matematiikan, lyhyen matematiikan ja biologian kursseista vasta osan sisällöt
ovat valmiit. Myös yläkoulun matematiikan ja kemian videoita on vähäisessä määrin.
Sisältöä kuitenkin kehitetään jatkuvasti: uusia videoita lisätään lähes päivittäin. Tavoitteena
on saattaa valmiiksi kaikki edellä mainittujen oppiaineiden sisällöt.


title: Opetus.tv

text:
Opetusvideoita laativat kunkin oppiaineen asiantuntijat. Tällä hetkellä videoiden parissa
työskentelee viisihenkinen tiimi, johon kuuluvat Cederbergin (matematiikka) lisäksi filosofian
maisterit Samuli Turunen (kemia ja biologia), Vesa Maanselkä (fysiikka), Paavo
Heiskanen (laskinvideot) ja Lauri Hellsten (fysiikan demonstraatiot).


title: Opetus.tv

text:
Sivustolla vierailevat päivittäin sadat ihmiset; suosio on ollut koko ajan kasvusuuntaan.
Sivuston videoilla, joita on yli 1000, on YouTubessa yhteensä yli 10 miljoonaa näyttökertaa (marraskuussa 2018).


title: Opetus.tv

text:
Opetus.tv järjestää myös pääsääntöisesti kaksi IRC-keskustelua viikossa. Tarkoituksena
on tarjota välitöntä apua kurssien asioiden ymmärtämisessä: opiskelijat voivat liittyä keskusteluun,
jossa paikalla ovat kunkin oppiaineen asiantuntijat vastaamassa esitettyihin
kysymyksiin. Keskusteluun käytettävä IRC-kanava, nimeltään #opetus.tv, sijaitsee Freenodessa.
Keskustelu kanavalla on suotavaa myös varsinaisten keskusteluaikojen ulkopuolella;
paikalla ei tällöin kuitenkaan välttämättä ole asiantuntijoita vastaamassa kysymyksiin.


title: Finnish Graffiti 3

text:
Finnish Graffiti 3 – Kannat kattoon on suomalaisen rockin historiaa valottavan sarjan kolmas kokoelma. Äänitteet ovat monofonisia, ja ne ovat vuosilta 1956, 1959, 1960, 1961 ja 1962.
Kokoelman on julkaissut Oy Finnlevy Ab vuonna 1980. Tuottaja on Unto Torniainen ja kannesta vastaa RAZ.


title: Tiina Laitila Kälvemark

text: Tiina Laitila Kälvemark (s. 1970) on Tukholmassa asuva suomalainen toimittaja ja kirjailija. Hän on tukholmalaisen Sisuradion uutis- ja ajankohtaisohjelmien tuottaja.


title: Tiina Laitila Kälvemark

text: Laitila Kälvemarkin esikoisteos, novellikokoelma "Kadonnut ranta", ilmestyi vuonna 2012 WSOY:n kustantamana. Se oli yksi kahdeksasta vuoden 2013 Runeberg-palkintoehdokkaasta. Kokoelma palkittiin vuoden 2013 Kaisa Vilhuinen -kirjallisuuspalkinnolla.


title: Tiina Laitila Kälvemark

text: Laitila Kälvemarkin toinen teos, romaani "Karkulahti", ilmestyi vuonna 2015 WSOY:n kustantamana. Teos oli vuoden 2015 Toisinkoinen- ja Tiiliskivipalkintojen ehdokkaana. Se oli myös yksi Suomen viidestä ehdokkaasta Euroopan Unionin kirjallisuuspalkinnon saajaksi vuonna 2016.


title: Tiina Laitila Kälvemark

text: Laitila Kälvemarkin kolmas kaunokirjallinen teos, romaani "Seitsemäs kevät", ilmestyi WSOY:n kustantamana huhtikuussa 2017. Teos oli Botnia-palkintoehdokas syksyllä 2017 ja Tulenkantaja-palkintoehdokas keväällä 2018.


title: Tiina Laitila Kälvemark

text: Laitila Kälvemark on kotoisin Kärsämäeltä, Pohjois-Pohjanmaalta. Hän on asunut Tukholmassa vuodesta 1997. Hän on asunut myös Pariisissa, Amsterdamissa ja Uppsalassa.


title: The Ratchet & Clank Trilogy

text: The Ratchet & Clank Trilogy (Pohjois-Amerikassa Ratchet & Clank Collection ja Japanissa Ratchet & Clank 1+2+3) on teräväpiirrolla remasteroitu Ratchet & Clank -pelisarjan ensimmäinen kokoelmapeli. Kokoelma sisältää kolme alun perin PlayStation 2:lle julkaistua peliä, Ratchet & Clankin, Ratchet & Clank 2:n ja Ratchet & Clank 3:n 1080p:n kuvalaadulla, ja ne sisältävät 720p:n stereoskooppisen 3D-tuen. Peli sisältää mahdollisuuden myös moninpelin pelaamiselle "Ratchet & Clank 3:ssa" PlayStation Networkin kautta.


title: The Ratchet & Clank Trilogy

text: Alun perin Amazon Francen 2. maaliskuuta 2012 vuodattamana pelin olemassaolon vahvistivat Insomniac Games ja Sony Computer Entertainment 15. maaliskuuta 2012. Pelin kehitti Insomniac Games yhdessä Idol Mindsin kanssa. Pohjois-Amerikassa God of War Sagan sekä inFamous Collectionin rinnalla se on ensimmäinen peli Sonyn uudessa PlayStation Collections -luokassa.


title: Kansat (intiaaniheimo)

text: Kansat (joskus myös nimillä kanza ja kaw, "etelätuulen kansa", omankieliseltä nimeltään hutañga) olivat alun perin eteläisten tasankojen maanviljelijöihin lukeutuva intiaaniheimo Kansasin osavaltion koillisosassa ja Missourin luoteisosissa. Kansat menettivät maansa Yhdysvalloille 1800-luvun aikana ja heidät siirrettiin Intiaaniterritorioon eli nykyiseen Oklahomaan. Nykyisin virallisesti rekisteröityneitä kansoja on 3 542 ja heitä asuu lähinnä Oklahomassa. Viimeinen täysiverinen kansa kuoli kuitenkin vuonna 2000.


title: Kansat (intiaaniheimo)

text: Kansat kuuluvat samaan ryhmään siouxilaisia kieliä puhuvien kansojen, kuten osage-, quapaw-, omaha- ja ponca-intiaanit. Näiden heimojen suullisen perinteen perusteella he asuttivat aikanaan samoja alueita Ohiojoen alajuoksun lähettyvillä, kunnes he alkoivat muuttaa kohti länttä 1300-luvun paikkeilla. 1700-luvun lopulta 1800-luvun alkupuoliskolle kansat asuttivat yhtä kylää nykyisen Manhattanin alueella Kansasissa, mutta heidän hallitsemansa ydinalue ulottui Kansasjoen laaksolta sen sivujokien alajuoksulle ja edelleen Delawarejoelta Solomon- ja Smoky Hills -joelle. Heidän metsästysalueensa ulottui vielä suuremmalle alueelle Republicanjoelta suurin piirtein nykyisten Kansasin ja Oklahoman rajalle. Heidän naapureitaan alueella olivat esimerkiksi pawneet, apassit ja comanchet.


title: Kansat (intiaaniheimo)

text: Kansat alkoivat tehdä kauppaa New Orleansia hallinneiden ranskalaisten kanssa vuodesta 1719. He kävivät toisaalta myös sotia muita intiaaniheimoja ja eurooppalaistaustaisia siirtolaisia vastaan. Vuonna 1724 he solmivat ranskalaisten välityksellä rauhan apassien kanssa, minkä yhteydessä he saivat myös ensimmäiset hevosensa. Rauha jäi muuten lyhytikäiseksi niin kansojen ja apassien kuin ranskalaisten ja apassienkin välillä. Ranskalaisilla oli tapana ostaa kansoilta ja muilta intiaaniheimoilta näiden vangitsemia apasseja orjiksi. Vuonna 1825 kansat suostuivat luovuttamaan alueensa Missourissa Yhdysvalloille ja heille annettiin oma reservaattinsa Kansasista. Yhdysvallat pakotti kansat myöhemmin siirtymään useampaan otteeseen yhä pieneviin reservaatteihin, samalla, kun kansojen määrä alkoi laskea alkuperäisestä noin 1 500:sta esimerkiksi tautien takia. Maiden menetys pakotti kansat myös kilpailemaan vähenevistä luonnonvaroista muiden Yhdysvaltojen itään ajamien intiaanien kanssa ja he alkoivat käydä yhä enemmän sotia muita heimoja vastaan. Kansat ryöstelivät satoa ja karjaa muilta reservaateilta sekä lähistön siirtolaisasutuksista. Kansasin suuremmasta reservaatista luovuttiin vuonna 1846 ja kansat siirrettiin entistä huomattavasti pienempään reservaattiin Neosho-joen varrelle. Vuonna 1873 heidät siirrettiin edelleen tuolloisen Intiaaniterritorion eli Oklahoman alueelle nykyiseen Kayn piirikuntaan. Tuolloin heitä oli jäljellä enää noin 500 ja vuonna 1900 täysiverisiä kansoja oli noin 200. Yhdysvaltojen kongressi lakkautti kansojen reservaatin Oklahomassa vuonna 1902 ja heidän maansa palstoitettiin. Kansat olivat tuolloin jakautuneet voimakkaasti: toiset, pääasiassa täysveriset, vastustivat uudistuksia kuten palstoittamista ja toiset taas kannattivat niitä. Täysiveristen yksi johtohahmo oli päällikkö Al-le-go-wa-ho, kun taas uudistusmielisiin lukeutui esimerkiksi myöhempi Yhdysvaltain varapresidentti ja palstoittamista voimakkaasti ajanut Charles Curtis. Curtisin äiti oli kansa- ja osagetaustainen. Hänen isänsä oli valkoinen ratsuväen upseeri.


title: Kansat (intiaaniheimo)

text: Vuonna 1902 virallisesti lakkautettu kansaheimo perustettiin uudelleen vuonna 1959. Heimolla oli noin 260 eekkeriä maita, jotka jäivät kuitenkin 1960-luvun puolivälillä rakennetun Kaw-tekojärven alle. Myöhemmin heimo sai kongressilta 135,5 eekkeriä maata muualta. Nykyisin kansaheimoon kuuluu 3 542 rekisteröitynyttä jäsentä. Viimeinen täysverinen kansa, William A. Mehojah Sr., kuoli kuitenkin 23. huhtikuuta 2000.


title: Kansat (intiaaniheimo)

text: Kansojen elinkeinot vaihtelivat kausittain maanviljelystä metsästykseen sekä ryöstöretkistä kaupankäyntiin. Naiset istuttivat huhtikuisin esimerkiksi maissia, kurpitsaa ja meloneja. Maanviljelyä täydennettiin keräilemällä esimerkiksi pähkinöitä, marjoja ja juuria. Samaan aikaan miesten tehtävänä oli laiduntaa hevosia ja metsästää hirviä ja kauriita. Hevosia kansoilla ei ollut ennen vuotta 1724, ja sitä ennen vetojuhtina käytettiin koiria. Istutustöiden jälkeen toukokuussa kansat lähtivät metsästysalueilleen biisonien perässä. Näihin aikoihin pienet sotaryhmät tekivät ryöstöretkiä naapuriheimoja vastaan. Elokuussa kansat palasivat pelloilleen ja talvet vietettiin pienissä ryhmissä metsissä esimerkiksi majavia, kauriita ja kalkkunoita metsästäen. Turkiseläimistä saaduilla taljoilla käytiin kauppaa ranskalaisten ja yhdysvaltalaisten kanssa. Takaisin kylään palattiin jälleen maaliskuussa.


title: Kansat (intiaaniheimo)

text: Perinteiset vaatteet valmistettiin nahasta. Miehet pitivät vaatteiden lisäksi usein koruja, joiden valmistamiseen käytettiin esimerkiksi simpukankuoria, tai kaupan kautta saatuja metalli-esineitä. Perinteisesti miehet ajelivat karvoituksensa rinnastaan, naamaltaan ja päältään aina kulmakarvoja myöten. Päälaelle jätettiin kuitenkin hiuskaistale. Niin miehet kuin naisetkin värjäsivät hiuksensa punaiseksi sinoperilla.


title: Kansat (intiaaniheimo)

text: Kansojen perinteisen majojen rakentamiseen käytettiin maata, puuta, ruohoa ja kaarnaa. Yhdessä majassa asui tavallisesti kaksi perhettä eli noin 10 henkilöä. Metsästysretkillä käytettiin puolestaan nahasta rakennettuja tipiä. Kansojen yhteiskunta oli patrilineaarinen. Eri klaaneja oli kahdeksan, joiden löyhästä liittoumasta muodostui heimo. Kansoilla oli näin samaan aikaan myös useita eri päällikköjä, jotka valittiin viiden johtavan klaanin keskuudesta. Sodan aikana oli myös erityisiä sotapäällikköjä, jotka valittiin pääasiassa heidän taisteluissa osoittamansa kyvykkyyden perusteella. Suuria päätöksiä tehtiin yhteisillä kokouksilla, joissa vaikuttivat usein monet eri kilpailevat ryhmittymät.


title: Kansat (intiaaniheimo)

text: Kansojen perinteisen uskon mukaan eri luonnon asioilla tai ilmentymillä oli sielu. Aurinkoa palvottiin ja sille uhrattiin. Samaan tapaan rukoiltiin ja uhrattiin myös tuulelle. Pojat vietiin murrosiässä syrjäiseen paikkaan kolmipäiväistä näkyetsintää varten, jonka aikana paastottiin.


title: Maijala

text: Maijala on länsisuomalainen sukunimi, joka on syntynyt siten, että talo on nimetty Maija-emännän mukaan Maijalaksi ja tästä on tullut sitten myös sukunimi. Tunnettuja nimenkantajia:


title: Jevgeni Ivanuškin

text: Jevgeni Aleksandrovitš Ivanuškin (, s. 26. kesäkuuta 1979, Krasnoturjinsk) on venäläinen jääpalloilija, pelipaikaltaan hyökkääjä. Hän edustaa Moskovan Dynamoa. Hän lukeutuu myös Venäjän maajoukkueen tärkeimpiin pelaajiin.


title: Jevgeni Ivanuškin

text: Ivanuškinin kasvattajaseura on Majak, Krasnoturjinsk, missä hän pelasi viiden kauden ajan vuosina 1996–2001 ennen siirtymistään Sibskana-Energijan riveihin kausiksi 2002–2004. Sen jälkeen hän pelasi kauden 2005 Arkangelin Vodnikissa. Sen jälkeen kaudesta 2006 lähtien hän on pelannut Moskovan Dynamossa. Venäjän mestari hän ollut kaikkiaan seitsemän kertaa eli vuosina 2005, 2006, 2007, 2008, 2009, 2010 ja 2012.


title: Jevgeni Ivanuškin

text: Venäjän maajoukkueessa Ivanuškin debytoi kaudella 1998–1999. MM-joukkueessa hän oli ensimmäisen kerran keväällä 2006, jonka jälkeen hän ollut joka vuosi joukkueen tärkeänä hyäkkääjänä. Hän on ollut voittamassa maailmanmestaruuden kahdeksan kertaa kevääseen 2016 mennessä osallistumissaan 12 MM-kisoissa. MM-kisoissa hän on tehnyt kaikkiaan 140 maalia. Paras maalintekijä hän on ollut kaksi kertaa eli vuonna 2010 jaettu maalikuninkuus ja vuonna 2012.


title: Jevgeni Ivanuškin

text: SeurajoukkueissaMaajoukkueessaHenkilökohtaisesti


title: Azerbaidžanin manat

text: Azerbaidžanin manat (kansainvälinen ISO 4217 -valuuttatunnus AZN) on Azerbaidžanin rahayksikkö. Manat jaetaan 100 qepikiin ().


title: Azerbaidžanin manat

text: Uusi manat otettiin käyttöön 1. tammikuuta 2006, ja se korvasi vanhan manatin suhteessa 1 uusi manat = 5000 vanhaa manatia. Samalla otettiin uudelleen käyttöön qepik-arvoiset kolikot, joita ei ollut käytetty vuodesta 1993 lähtien inflaation vuoksi.


title: Azerbaidžanin manat

text: Aiempi manat (ISO 4217 -valuuttatunnus AZM) pysyi käytössä 31. joulukuuta 2006 asti.


title: Azerbaidžanin manat

text: Käytössä on 1, 3, 5, 10, 20 ja 50 qepikin kolikot. Viimeinen on kaksimetallinen ja muistuttaa kahden euron kolikkoa. Muissakin kolikoissa on yhdennäköisyyttä eurokolikoihin.


title: Azerbaidžanin manat

text: Käytössä on 1, 5, 10, 20, 50 ja 100 manatin setelit. Niiden suunnittelija on itävaltalainen Robert Kalina, jonka suunnittelemia ovat myös ensimmäisen sarjan eurosetelit. Manat-seteleiden yleinen ulkonäkö on samanhenkinen kuin euroseteleiden, jotka olivat esikuvina.


title: Faber

text: Faber on muun muassa seuraavien henkilöiden sukunimi:Saksalainen ruhtinassuku Faber-Castell tunnetaan nykyään kynä- ja piirtotuotteistaan.


title: Pema Tshering

text: Pema Tshering (s. 15. heinäkuuta 1951) on bhutanilainen entinen jousiampuja. Hän jäi vuoden 1988 kesäolympialaisissa Soulissa miesten yksilökilpailussa 76. ja joukkuekilpailussa 22. sijalle. Vuoden 1992 kesäolympialaisissa Barcelonassa hän jäi yksilökilpailussa 75. ja joukkuekilpailussa 20. sijalle.


title: Filip Jaatinen

text: Niilo Vihtori Filip Jaatinen (7. joulukuuta 1897 Tyrvää – 11. helmikuuta 1966 Turku) oli suomalainen juristi. Hän oli oikeusneuvos 1945–1949 ja Turun hovioikeuden presidentti 1949–1966.


title: 20X Kari Peitsamo

text:
20X Kari Peitsamo on Kari Peitsamon kokoelma-albumi vuodelta 2013. Levy on osa Universal Music Groupin julkaisemaa 20X-sarjaa, joka koostuu Love Recordsin ja Johannan katalogeista.
Albumin on masteroinut Minerva Pappi ja koostanut Timo Vuorio. Levyn kappaleet ovat Peitsamon viideltä ensimmäiseltä, Love Recordsin kautta julkaistuilta levyiltä. Kaikki sävellykset ja sanoitukset Kari Peitsamo, paitsi 8. Säv. Kari Peitsamo - H. Siirtola


title: Jakob Ulfsson

text: Jakob Ulfsson l. Jakob Ulvsson (k. 1521) oli Uppsalan arkkipiispa 1469–1514. Hän oli Sturejen vastustaja ja kannatti rauhaa ja unionia. Osallistui vuonna 1497 Sten Sture vanhemman erottamiseen ja toimi sen jälkeenkin sukua vastaan. Hän oli Uppsalan yliopiston perustajia 1477.


title: Jakob Ulfsson

text: Jakob Ulfsson osallistui arkkipiispana vuonna 1514 Turussa piispa Hemmingin autuaaksijulistamisjuhlaan yhdessä Strängnäsin piispa Mattiaksen kanssa.


title: Christopher Boardman

text: Christopher Alan Boardman (11. kesäkuuta 1903 Norwich – 29. syyskuuta 1987 Norwich) oli brittiläinen purjehtija.


title: Christopher Boardman

text: Boardman opiskeli Dartmouthin Royal Naval Collegessa ja Trinity Collegessa, Cambridgen yliopistolla. Tämän jälkeen hän liittyi Colman's Mustard -perheyritykseen ja pääsi sen hallitukseen. Boardman kilpaili vuoden 1936 kesäolympialaisissa Berliinissä ja voitti "Lalagella" kultaa 6mR-luokassa. Hän toimi perämiehenä. Myös hänen veljensä Humphrey Boardman oli olympiaurheilija.


title: Fredrik Isacsson

text: Fredrik Donatus Isacsson (13. heinäkuuta 1883 Vestanfjärd – 6. elokuuta 1962 Naantalin maalaiskunta) oli suomalainen säveltäjä ja kirkkomuusikko, director musices.


title: Fredrik Isacsson

text: Isacssonin vanhemmat olivat puuseppämestari Isak Maurits Isaksson ja Antoinette Karolina Wikström. Hänen puolisonsa vuodesta 1906 oli Ellen Maria Åström (k. 1949). Pariskunnan lapsista reservin vänrikki, varatuomari Fredrik Kalevi Inhala (s. 1911) palveli talvisodassa Kannaksella ja kaatui Kosejoella tehdyssä vastahyökkäyksessä 12. joulukuuta 1939.


title: Fredrik Isacsson

text: Isacsson opiskeli kanttori-urkuriksi Turun Lukkari- ja Urkurikoulussa. Vuosina 1904–1905 hän opiskeli urkujensoittoa Oskar Merikannon johdolla Helsingin musiikkiopistossa, Häntä pidettiin "lupaavana urkutaiteilijana". Ensikonserttinsa hän piti vuonna 1905. Isacsson kaihtoi julkisuutta ja siksi hänen sävellystuotantonsa pysyi Turun ulkopuolella tuntemattomana. Urkuteoksensa "Katedraalissa" hän esitti ensi kerran itse Turun tuomiokirkossa, luultavasti lokakuussa 1921.


title: Fredrik Isacsson

text: Isacsson toimi Turun kirkkomusiikkiopiston opettajana 1909–1951 ja johtajana 1928–1951, Turun tuomiokirkkoseurakunnan urkurina 1936–1953 ja jo sitä ennen 1913–1935 Oscar Pahlmanin sijaisena. Hän toimi myös musiikkikriitikkona Turun Sanomissa. Hän toimi myös kuoronjohtajana. Director musices -arvonimi Isacssonille myönnettiin 1929.


title: Fredrik Isacsson

text: Isacsson sävelsi muun muassa kaksi sinfoniaa, orkesterisarjoja, sävelrunot "Marjatta" ja "Yöllisiä fantomeja", yksin- ja kuorolauluja sekä urkukappaleita:


title: Daniel Andersson (jääpalloilija)

text: Daniel Andersson, syntynyt 18. toukokuuta 1983, on en ruotsalainen jääpalloilija. Andersson aloitti jääpallouransa kaudella 1999/2000 juniorivuosien seurassaan Nässjö IF, jossa hän pelasi aina vuoteen 2002. Sen jälkeen hän siirtyi Lidköpingin Villa-Lidköping BK:hon kahdeksi kaudeksi, josta siirtyi kaudeksi Edsbyn IF:ään ja edelleen Venäjän sarjaan Krasnogorskin Zorkiin. Sen jälkeen hän palasi Ruotsiin pelaten vuodesta 2007 alkaen Lidköpingissä.


title: Daniel Andersson (jääpalloilija)

text: Andersson on pelannut seitsemät MM-kisat ja saavuttanut niissä neljä maailmanmestaruutta (2005, 2009, 2010, 2012).


title: Daniel Andersson (jääpalloilija)

text: Daniel Andersson on valittu jääpallon vuoden pelaajaksi kaudella 2013.


title: Daniel Andersson (jääpalloilija)

text: Maajoukkueessa


title: Daniel Andersson (jääpalloilija)

text: Seurajoukkueessa


title: Daniel Andersson (jääpalloilija)

text: Henkilökohtaisesti


title: Naëmi Ingman-Starck

text: Naëmi Ingman-Starck (4. heinäkuuta 1855 Ristiina – 24. huhtikuuta 1932 Sortavala) oli suomalainen oopperalaulaja (sopraano) sekä laulun- ja pianonsoitonopettaja.


title: Naëmi Ingman-Starck

text: Ingman-Starckin vanhemmat olivat Padasjoen kirkkoherra Magnus Ingman (1819–1868) ja Antoinette Kristina Åberg (1829–1866). Hän oli naimisissa vuodesta 1883 piirilääkäri Werner Starckin kanssa.


title: Naëmi Ingman-Starck

text: Naëmi Ingman-Starck opiskeli Helsingissä ja Tukholmassa ja sen jälkeen vielä kolme vuotta 1873–1876 Pariisissa laulunopettaja Jean Masset’n konservatorioluokalla. Hän lauloi vuosina 1876–1879 Suomalaisen teatterin lauluosastossa useita merkittäviä osia. Myöhemmin hän piti konsertteja ja toimi laulupedagogina. Hän oli Sortavalan lyseon laulunopettajana 1899–1926 ja Sortavalan opettajaseminaarin pianonsoiton- ja laulunopettajana vuodesta 1905 lähtien.


title: Víctor Castellanos

text: Víctor Manuel Castellanos Barrios (s. 20. huhtikuuta 1934 Guatemala) on guatemalalainen entinen ampuja. Hän voitti kultamitalin 25 metrin olympiapistoolissa vuoden 1971 Pan-Amerikan kisoissa. Kesäolympialaisissa 1968 Méxicossa hän jäi olympiapistoolissa 33. ja kesäolympialaisissa 1972 Münchenissä 50. sijalle.


title: Medakat

text: Medakat ("Adrianichthyidae") on nokkakalohin kuuluva heimo. Heimon lajeja tavataan makiesta vesistä Aasiasta. Eräitä medakalajeja pidetään akvaarioissa.


title: Medakat

text: Medakojen heimoon kuuluu 4 sukua ja 28 lajia. Heimo jaetaan 3 alaheimoon, jotka ovat nokkamedakat ("Adrianichthyinae"), lasimedakat ("Horaichthyinae") ja medakat ("Oryziinae"). Aikaisemmin näiden alaheimojen katsottiin olevan omat heimonsa. Kooltaan heimon kalat ovat pieniä tai keskikokoisia. Suurimmat medakalajit voivat saavuttaa 18–20 cm:n pituuden, mutta useimmat lajit ovat sukukypsiä jo noin 3 cm:n pituisina. Tyypillisiä piirteitä ovat pieni suu, kookkaat silmät, ruumiin takaosassa, lähellä pyrstöä sijaitseva selkäevä ja kylkiviivan puuttuminen. Nokkamedakojen alaheimon lajeilla leuat ovat pidentyneet. Väriltään medakat ovat tyypillisesti hopeavärisiä ja pienimmät lajit lähes läpikuultavia. Keskiruumiissa kulkee usein tummempi juova.


title: Medakat

text: Medakalajeja tavataan Intiasta Japaniin ulottuvalta alueelta ja Malaijien saaristosta. Ne ovat pääasiassa makean veden lajeja, mutta niitä tavataan myös murtovesistä, kuten suistoista ja magrovea kasvavilta alueilta. Heimon kalat liikkuvat tyypillisesti parvissa ja niiden ravintoa ovat vesihyönteiset ja hyönteisten toukat sekä pienet äyriäiset ja nilviäiset. Osalla lajeista on sisäinen hedelmöitys ja naaraat kutevat hedelmöittyneitä munia. Eräitä lajeja, kuten medakaa ("Oryzias latipes") pidetään akvaariokaloina.


title: Kalastuksen kansallisia erikoisuuksia

text: Kalastuksen kansallisia erikoisuuksia tai "Kansallisen kalastuksen erikoisuudet" () on venäläinen komediaelokuva vuodelta 1998.


title: Kalastuksen kansallisia erikoisuuksia

text: Elokuvan käsikirjoitti ja ohjasi vuonna 1995 valmistuneen Metsästyksen kansallisia erikoisuuksia -elokuvan tavoin Aleksandr Rogožkin. Tämän komedian pääosissa esiintyvät Aleksei Buldakov (kenraali Ivolgin), Viktor Bytškov, Semjon Strugatšjov ja Ville Haapasalo.


title: Kalastuksen kansallisia erikoisuuksia

text: Elokuvassa venäläisystävysten vodkan kostuttamasta kalaretkestä kehittyy värikäs farssi. Seurue eksyy myös Venäjän ja Suomen välisen rajan toiselle puolelle. Sieltä onnistutaan palaamaan takaisin Venäjänmaalle, mutta sitten huomataan, että jotain oleellista jäi matkan varrelle...


title: Eetu Koski

text: Eetu Koski (s. 29. heinäkuuta 1992 Uusikaupunki) on suomalainen jääkiekkoilija, joka pelaa Puolan Polska Hokej Ligan Podhale Nowy Targissa. Hän on pelipaikaltaan keskushyökkääjä, mutta osaa pelata myös laidassa.


title: Eetu Koski

text: Koski on Uudenkaupungin Jää-Kotkien kasvatti. Hän toimi kaudella 2006–2007 joukkueen C-nuorten varakapteenina ja oli UJK:n paras pistemies, maalintekijä ja syöttäjä sekä I-divisioonassa että sen karsintasarjassa. Koski voitti 18 osumallaan koko karsintasarjan maalipörssin ja sijoittui pistepörssissä toiseksi Raahe-Kiekon Juho Tapanin jälkeen. Hän oli myös 19 osumallaan C-nuorten I-divisioonan runkosarjan toiseksi paras maalintekijä Raahe-Kiekon Niko Kallelan jälkeen ja sijoittui pistepörssissä neljänneksi.


title: Eetu Koski

text: Kaudeksi 2007–2008 Koski siirtyi Rauman Lukon B-nuoriin. Kaudella 2008–2009 hän oli tehoilla 7+27=34 joukkueen paras syöttäjä ja jakoi sisäisen pistepörssin voiton Aki Juuselan kanssa. Kaudella 2009–2010 Koski oli Lukon B-nuorten paras pistemies ja maalintekijä SM-karsinnoissa tehoilla 5+9=14. Runkosarjassa hän oli joukkueen paras maalintekijä 14 osumallaan. Valtaosan kaudestaan Koski pelasi kuitenkin Lukon A-nuorissa.


title: Eetu Koski

text: Koski siirtyi kaudeksi 2010–2011 Jokereiden A-nuoriin, joiden paras pistemies ja syöttäjä hän oli tehoilla 15+20=35, kuten myös kevään 2011 pudotuspeleissä tehoilla 2+9=11. Koski pelasi kauden aikana myös ensimmäiset miesten pelinsä pelattuaan neljä Mestis-ottelua alle 20-vuotiaiden maajoukkueessa tehopistein 1+1=2. Kaudeksi 2011–2012 hänet nostettiin Jokereiden SM-liigarinkiin. Koski pelasi Jokereiden SM-liigajoukkueessa harjoituskaudella kaksi ottelua European Trophy -turnauksessa, mutta hän ei debytoinut kuitenkaan SM-liigassa. Koski lainattiin jo kauden kynnyksellä Mestis-joukkue Kiekko-Vantaaseen, jossa hän pelasi suurimman osan kaudestaan tehden 22 runkosarja- ja neljässä playoff-ottelussa tehot 4+3=7. Koski pelasi kauden aikana myös Jokereiden A-nuorissa, jotka voittivat SM-hopeaa keväällä 2012.


title: Eetu Koski

text: Kaudeksi 2012–2013 Koski palasi 1+2-vuotisella sopimuksella Lukkoon, Hän teki SM-liigadebyyttinsä 26. tammikuuta 2013 Espoo Bluesia vastaan, jolloin Koski sai jääaikaa 4.43 minuuttia. Kaikkiaan hän pelasi kauden aikana SM-liigassa kuuden runkosarja- ja kolmen playoff-ottelun verran. Suurimman osan kaudestaan Koski pelasi kuitenkin Lukon A-nuorissa, joiden kapteenina hän toimi. Koski oli tehoilla 20+20=40 joukkueen paras maalintekijä ja toiseksi paras pistemies David Stachin jälkeen. Hän jakoi A-nuorten SM-liigan maalipörssin seitsemännen sijan kolmen muun pelaajan kanssa. Koski voitti kauden päätteeksi A-nuorten SM-pronssia. Toukokuussa 2013 Koski käytti sopimuksessaan olleen option ja teki kaksivuotisen jatkosopimuksen Lukon kanssa.


title: Eetu Koski

text: Kaudella 2013–2014 Koski pelasi neljässä eri seurassa; hän pelasi Lukossa yhdeksän runkosarja- ja kaksi playoff-ottelua ja voitti kauden päätteeksi SM-pronssia. Hän pelasi kauden aikana myös yhteensä 30 ottelua lainalla Mestiksessä Lempäälän Kisan, TuTon ja Mikkelin Jukureiden joukkueissa. Eniten Koski pelasi TuTossa, jossa otteluita kertyi 25. Kausi 2014–2015 oli hänelle varsinainen tulokaskausi SM-liigassa ja Koski teki 33 runkosarjaottelussa tehot 2+5=7 sekä kahdeksassa playoff-ottelussa yhden maalin. Hän teki liigauransa avausmaalin 10. tammikuuta 2015 vieraissa Oulun Kärppiä vastaan. Maaliskuussa 2015 Koski teki kaksivuotisen jatkosopimuksen Lukon kanssa.


title: Eetu Koski

text: Elokuussa 2015 Koski joutui marraskuuhun asti sivuun loukattuaan jalkansa Mestarien liigan ottelussa ruotsalaista Luleå HF:ää vastaan. Hän kuitenkin loukkaantui uudestaan joulukuussa pelatessaan Lukon yhteistyöjoukkue KeuPa HT:ssä. Koski joutui viikoiksi sivuun. Hän pelasi kauden 2015–2016 aikana Lukossa seitsemän runkosarja- ja neljä CHL-ottelua sekä KeuPassa kuusi ottelua, kunnes Lukko lainasi Kosken siirtotakarajalla helmikuussa 2016 loppukaudeksi Mikkelin Jukureihin. 26. maaliskuuta 2016 hän teki Mestiksen seitsemännessä puolivälieräottelussa Kiekko-Vantaata vastaan joukkueen voittomaalin jatkoajalla ajassa 63.07 ja vei Jukurit välieriin. Koski voitti lopulta Mestiksen-mestaruuden.


title: Eetu Koski

text: Elokuussa 2016 Koski ja Lukko purkivat sopimuksensa yhteisymmärryksessä. Seuraavana päivänä hän teki kauden 2016–2017 kattavan sopimuksen Saimaan Pallon kanssa. Koski oli Mestarien liigassa joukkueen paras maalintekijä ja hän jakoi SaiPan sisäisen pistepörssin voiton Tomi Leivon ja Tero Koskirannan kanssa tehoilla 5+2=7. Koski voitti myös joukkueen sisäisen tehotilaston lukemalla +7. SM-liigan runkosarjassa hän onnistui tekemään kuitenkin vain 31 ottelussa tehot 1+3=4. Kosken kausi jäi kuitenkin lyhyeksi loukkaantumisten vuoksi. Marraskuussa 2016 hän teki SaiPan kanssa kaksivuotisen jatkosopimuksen. Kaudella 2017–2018 Koski pelasi loukkaantumisten vuoksi vain 22 ottelua ja hänen kautensa päättyi tammikuussa 2018. Toukokuussa Koski purki loukkaantumisten myötä sopimuksensa SaiPan kanssa.


title: Eetu Koski

text: Kauden 2018–2019 kynnyksellä, syyskuussa 2018 Koski siirtyi vuoden mittaisella sopimuksella Puolan Polska Hokej Ligan Podhale Nowy Targiin.


title: Eetu Koski

text: Koski edusti Suomen alle 17-vuotiaiden maajoukkuetta Euroopan nuorten olympiafestivaaleilla ja World U-17 Hockey Challengessa vuonna 2009. Yhteensä hän on pelannut 18 nuorten ja 34 poikien maaottelua.


title: Eetu Koski

text: Kosken setä on Rauman kaupunginjohtaja Kari Koski.


title: Matti Jalava

text: Matti Jalava (10. tammikuuta 1893 Virrat – 24. heinäkuuta 1975) oli suomalainen metsätieteilijä.


title: Matti Jalava

text: Jalavan vanhemmat olivat rakennusmestari, maanviljelijä Antti Robert Jalava ja Aina Sofia Törnqvist ja puoliso vuodesta 1919 laulajatar, laulunopettaja Martta Elisabet Sohlman. Hän tuli ylioppilaaksi Tampereen lyseosta 1911 ja suoritti Kauppakorkeakoulun päästötutkinnon 1913, metsänhoitotutkinnon 1917, maatalous- ja metsätieteiden kandidaatin tutkinnon 1926 ja lisensiaatin tutkinnon 1930. Maatalous- ja metsätieteiden tohtoriksi Jalava väitteli 1933. Jalava työskenteli metsänhoitajana ja metsäpäällikkönä Suomessa sekä saha- ja metsäalalla Yhdysvalloissa, samoin kuin eri tehtävissä Metsähallituksen, Metsäntutkimuslaitoksen, Helsingin yliopiston, Teknillisen korkeakoulun ja VTT:n palveluksessa. Hän oli Metsäntutkimuslaitoksen professori 1944–1948 ja Helsingin yliopiston metsäteknologian professori 1948–1960.


title: Eeva Jalavisto

text: Eeva Ottilia Jalavisto (vuoteen 1934 Elmgren; 21. maaliskuuta 1909 Kerimäki – 12. kesäkuuta 1966 Helsinki) oli suomalainen fysiologian professori, joka vaikutti merkittävästi suomalaisen vanhustenhoidon kehittymiseen.


title: Eeva Jalavisto

text: Jalaviston vanhemmat olivat lääketieteen tohtori Robert Elmgren ja Ines Helena Meurman. Hän tuli ylioppilaaksi Helsingin Suomalaisesta Yhteiskoulusta 1927, valmistui lääketieteen lisensiaatiksi 1937 ja väitteli tohtoriksi samana vuonna. Jalavisto toimi Helsingin yliopistossa ensin assitenttina ja sitten dosenttina. Yliopiston ylimääräinen fysiologian professori hän oli vuodesta 1949 ja vanhuusilmiöiden tutkimusyhdistyksen Societas Gerontologica Fennican puheenjohtaja vuodesta 1952 kuolemaansa saakka 1966. Vanhainsuojelun keskusliiton puheenjohtajana Jalavisto oli sen perustamisvuodesta 1949 vuoteen 1953 ja Suomen Akateemisten Naisten Liiton puheenjohtajana vuodesta 1957.


title: Eeva Jalavisto

text: Jalavisto kirjoitti tutkimustensa tuloksista vanhenemista käsitteleviä artikkeleita sanoma- ja aikakauslehtiin. Hänet kutsuttiin Suomen Tiedeakatemian jäseneksi vuonna 1957. Jalavisto oli myös useiden muiden alansa kotimaisten ja kansainvälisten yhdistysten ja järjestöjen jäsen.


title: Eeva Jalavisto

text: Jalavisto nimesi erytropoietiinin yhdessä Eva Bonsdorffin kanssa.


title: Eino Jamalainen

text: Eino Jamalainen (17. heinäkuuta 1902 Hietamäki, Inkeri– 29. marraskuuta 1982 Helsinki) oli inkeriläissyntyinen suomalainen kasvipatologi. Hän valmistui agronomiksi vuonna 1930. Hän oli Helsingin yliopiston kasvipatologian ja kasvibiologian dosentti vuodesta 1943, Maatalouden tutkimuskeskuksen kasvitautien tutkimuslaitoksen johtaja (professori) vuodesta 1944. Hän jäi virasta eläkkeelle 1969.


title: Maglite

text: Maglite (vaihtoehtoisesti Mag-Lite) on yhdysvaltalaisen Mag Instrumentsin tuottama taskulamppubrändi, jota on tuotettu vuodesta 1979. Mag Instrumentsin päämaja sijaitsee Ontariossa. Taskulamput koostuvat lähinnä anodisoidusta alumiinista, ja niissä on säädettävä valokeila.


title: Maglite

text: Magliteja valmistetaan useina eri väreinä ja erilaisilla kuvioinneilla. Alun perin Maglite käytti Krypton- tai Xenon-hehkulamppuja, mutta uudemmissa lampuissa käytetään LEDejä.


title: Maglite

text: Maglite tekee myös erilaisia lisätarvikkeita taskulampuillensa. Näitä ovat esimerkiksi vyökotelot, erilaiset kannattimet, eriväriset linssit ja normaalia tehokkaammat lamput.


title: Maglite

text: Ennen useat viranomaiset käyttivät Magliteja, sillä ne ovat kestäviäja tuottavat paremman valokeilan kuin edullisemmat taskulaput. Vartijat ja poliisit käyttävät Maglite-taskulamppuja, sillä niitä voi käyttää myös itsepuolustukseen pimeässä. Magliteja käytetään myös liikenteen valvonnassa ja yhteenotoissa, sillä valokeilalla voi häiritä hyökkääjää.


title: Maglite

text: Vuonna 2007 LAPD ilmoitti siirtyvänsä pienempiin ja kevyempiin LED-taskulamppuihin, joita ei voi käyttää lyömäaseena. Syynä oli paljon julkisuutta saanut välikohtaus, jossa poliisia syytettiin liiallisen voiman käytöstä Maglitella.


title: Maglite

text: Magliteja keräilevät useat yksityiset keräilijät. Yhtiö julkaiseekin tuotteitaan erilaisilla kuvioinneilla. On myös joitain massatuotettuja malleja, joita ei ole laajasti saatavilla.


title: Lämpökarkaaminen

text: Lämpökarkaaminen on tilanne, jossa systeemin pieni lämpötilan nousu johtaa lämmöntuotannon kasvuun ja sitä kautta hallitsemattomaan lämpötilan nousuun, yleensä tuhoisin seurauksin. Lämpötila nousee kunnes kappale löytää uuden lämmönpoistomekanismin, monesti esimerkiksi sulamisen, räjähtämisen tai katastrofaalisen romahtamisen. Lämpökarkaamista tapahtuu kemiallisille reaktioille, paristoille, elektronisille komponenteille, mikroaalloilla lämmitettäville kappaleille ja tähdissä ydinreaktioille.


title: Lämpökarkaaminen

text: Eksoterminen eli lämpöä tuottava kemiallinen reaktio voi johtaa lämpökarkaamiseen, jos reaktioastiaa ei pystytä jäähdyttämään riittävällä teholla. Lisäksi sivureaktiot nopeutuvat, ja eksotermiset hajoamisreaktiot tai radikaalireaktiot käynnistyvät tietyn lämpötilan yläpuolella. Lämmöntuotannon hallitsemattoman nopeutumisen vuoksi astian sisältö höyrystyy, ja jos astia on suljettu, paine kasvaa kunnes astia räjähtää. Lämpökarkaaminen on aiheuttanut useita kemianteollisuuden vakavia onnettomuuksia, esimerkiksi Texas Cityn ammoniumnitraattiräjähdys laivan lastiruumassa vuonna 1947 ja Bhopalin metyyli-isosyanaattipurkaus.


title: Lämpökarkaaminen

text: Kemiallisista reaktioista suurin osa tuottaa lämpöä, joten lämpökarkaamisen riski on olemassa monissa teollisuusmittakaavan tai öljynjalostamojen prosesseissa. Varsinkin hydrokrakkaus, vedytys, S2-alkylaatio, hapetus, metalaatio ja nukleofiilinen aromaattinen substituutio ovat alttiita lämpökarkaamiselle. Esimerkiksi valtavia räjähdyksiä on aiheutunut sykloheksaanin hapetusreaktion sykloheksanoli-sykloheksanoniseokseksi tai orto-ksyleenin hapetus ftaalianhydridiksi karattua.


title: Lämpökarkaaminen

text: Lämpökarkaaminen voi johtua korkean lämpötilan eksotermisistä sivureaktioista, jotka käynnistyvät kun seosta vahingossa lämmitetään tarkoitettua kuumemmaksi. Tästä johtui Seveson onnettomuus, jossa 2,4,5-triklorofenolia valmistettaessa reaktori päästettiin vapaasti lämpenemään, sillä seurauksella että käynnistyi tuotteen eksoterminen dimerointireaktio 2,3,7,8-tetraklorodibentso-p-dioksiiniksi. Reaktorin murtolevy särkyi ja kuuma dioksiinipitoinen reaktioseos pääsi suihkuamaan ympäristöön.


title: Lämpökarkaaminen

text: Lämpökarkaamisen aiheuttaa monesti jäähdytysjärjestelmän toiminnan lakkaaminen. Sekoittimen pysähtyminen voi johtaa jonkin reaktorin osan kuumentumiseen, mikä käynnistää koko reaktion lämpökarkaamisen. Samalla tavalla virtausreaktoreissa jonkin paikan satunnainen kuumeneminen voi käynnistää lämpökarkaamisen ja ampua reaktorista sisällöt ja katalyytit ulos. Yleinen syy lämpökarkaamisonnettomuuksiin on myös laitekomponenttien asennus väärin. Kemianteollisuuden laitteistot on yleensä liitetty erilliseen hätäsoihtuun, joka rajoittaa onnettomuuden tuhoja jos niitä tapahtuu.


title: Rakenteinen dokumentointi

text: Rakenteinen dokumentointi on informaation jäsentelyä metakielen avulla. Digitaalisen informaation jäsentelyyn sopivia metakieliä ovat varsinkin SGML-standardiin pohjautuvat merkintäkielet.


title: Rakenteinen dokumentointi

text: Rakenteisen dokumentoinnin tarkoituksena on helpottaa dokumenttien julkaisua ja lisätä mahdollisuuksia käyttää jo kirjoitettua materiaalia uudestaan uusissa konteksteissa. Rakenteinen dokumentointi helpottaa varsinkin suurien tekstimäärien käsittelyä ja muotoilua. Yleisesti käytetyt SGML-standardiin perustuvat merkintäkielet helpottavat myös informaation siirtämistä tietojärjestelmästä toiseen.


title: Rakenteinen dokumentointi

text: Rakenteinen dokumentointi on usein myös modulaarista, mikä tarkoittaa asiakokonaisuuksien jakamista useammaksi pienemmäksi kokonaisuudeksi. Näitä sisältökokonaisuuksia kutsutaan moduuleiksi.


title: Rakenteinen dokumentointi

text:
Rakenteisen dokumentoinnin juuret ovat kirjapainoalalla, jossa ennen tekstinkäsittelyohjelmien kehittymistä kirjoitettiin tekstin muotoilu käsin sivun yhteyteen. Näin määriteltiin muun muassa tekstin fontti, fontin koko, tekstin korostaminen (kursivointi, lihavointi tai alleviivaus) sekä sivulle tulevat sisennykset. Rakenteisen dokumentoinnin perusidea on sama. Tekstin yhteyteen merkitään sen rakenne, jota sitten eri julkaisualustat tulkitsevat tyyliasetustensa mukaisesti.
Rakenteista dokumentointia ei tule kuitenkaan sekoittaa esitykselliseen dokumentointiin. Rakenteisella dokumentoinnilla määritellään ainoastaan tekstin rakenne, kuten otsikot, kappalejaot ja esimerkiksi listat. Tekstin muotoilut, kuten otsikon koko, leipätekstin väri ja listan ulkoasu määritellään puolestaan esityksellisellä dokumentoinnilla.


title: Rakenteinen dokumentointi

text: Rakenteisessa dokumentoinnissa tekstin osat jaetaan pieniin loogisiin kokonaisuuksiin, joita kutsutaan elementeiksi. Teksti voidaan esimerkiksi jakaa elementeillä pääotsikoksi, väliotsikoiksi ja kappaleiksi. Tekstin lopullinen ulkoasu määräytyy puolestaan sen julkaisuympäristön mukaan. Esimerkiksi eritasoisille otsikkoelementeille voidaan määritellä erilaisia tyylejä, jolloin sama sisältö näyttää erilaiselta eri julkaisualustoilla. Tästä on hyötyä varsinkin, kun sama materiaali halutaan julkaista usealla eri laitteella. Hyvä esimerkki tästä ovat verkkosivut, jotka ovat saatavilla myös mobiiliversioina.


title: Rakenteinen dokumentointi

text: Rakenteisessa dokumentoinnissa käytettävissä olevat elementit riippuvat siitä, millä merkintäkielellä dokumentin muotoilu tehdään. Yleisimmin käytössä ovat SGML-pohjaiset merkintäkielet, kuten HTML, XML, XHTML ja DITA.


title: Rakenteinen dokumentointi

text: Rakenteisille dokumenteille määritellään aina niiden dokumenttityyppi eli document type definition (DTD).


title: Rakenteinen dokumentointi

text: Digitaalisessa julkaisemisessa yleisesti käytetyt merkintäkielet pohjautuvat SGML-standardiin. SGML on metakieli, jolla voi generoida uusia merkintäkieliä. SGML on siis eräänlainen merkintäkielten peruskielioppi, jonka pohjalta on mahdollista luoda käyttötilanteeseen sopivia "lauseita" eli elementtejä.


title: Rakenteinen dokumentointi

text: HTML on verkkojulkaisuissa yleisemmin käytetty merkintäkieli. HTML-merkintäkieli ei ota kantaa tekstin sisältöön vaan keskittyy sen rakenteeseen, mikä tekee siitä joustavan ja sopivan useaan eri käyttötarkoitukseen.


title: Rakenteinen dokumentointi

text: XML on sekä itsenäinen merkintäkieli että standardi, jonka pohjalta voi kehittää uusia merkintäkieliä. XML on HTML-kielen tapaan yksinkertaistettu versio SGML-standardista mutta mahdollistaa HTML-kieltä monimutkaisempia rakenteita ja julkaisumuotoja.


title: Rakenteinen dokumentointi

text: XHTML on XML-versio HTML-kielestä. Tämä tarkoittaa, että XHTML on uudelleen määritelty versio HTML-kielestä, johon on sovellettu XML-kielen standardeja.


title: Rakenteinen dokumentointi

text: Varsinkin teknisessä viestinnässä suosittu DITA on XML-pohjainen merkintäkieli. DITA on suunniteltu varta vasten käyttöohjeiden ja muiden vastaavien ohjaavien tekstien rakenteiseen dokumentointiin.


title: Rakenteinen dokumentointi

text: Alla esimerkkinä Kalevalan ensimmäisen runon kaksi ensimmäistä säkeistöä rakenteisen dokumentoinnin periaatteella esitettynä. (Käytetyt elementit eivät ole käytössä edellä mainituissa merkintäkielissä, vaan ne on luotu esimerkkiä varten.)


title: Rakenteinen dokumentointi

text: Rakenteisen dokumentoinnin etuja ovat sen uudelleenkäytettävyys ja erilaiset julkaisumahdollisuudet. Joustavuutensa ja muokattavuutensa ansiosta myös rakenteisten dokumenttien päivittäminen on helppoa. Lisäksi se voi vähentää käännöskustannuksia, sillä käännettäväksi voidaan lähettää kokonaisen tekstin sijaan yksittäisiä moduuleja, jossain tapauksissa jopa yksittäisiä elementtejä. Rakenteinen dokumentointi helpottaa myös tiedonsiirtoa eri tietojärjestelmien välillä, sillä SGML- ja XML-kieliin pohjautuvat merkintäkielet eivät ole ohjelmisto- tai järjestelmäsidonnaisia.


title: Rakenteinen dokumentointi

text: Toisaalta rakenteisen dokumentoinnin käyttöönotto on työläs prosessi, sillä jo olemassa olevan materiaalin muuttaminen rakenteisiksi dokumenteiksi vaati paljon manuaalista työtä. Lisäksi se saattaa joissakin tapauksissa aiheuttaa koulutus- ja/tai ylläpitokustannuksia.


title: Rakenteinen dokumentointi

text: Rakenteinen dokumentointi on yleinen käytäntö myös Suomessa, ja esimerkiksi teknisen viestinnän alalla SGML- ja XML-kielien käyttö on niin tavallista, että näiden osaamista voidaan jo pitää osana teknisen viestijän perustaitoja. Ensimmäistä kertaa rakenteinen dokumentointi sai Suomessa laajempaa huomiota Eduskunnan kirjaston järjestämässä SGML-seminaarissa joulukuussa 1994.


title: Rakenteinen dokumentointi

text: Rakenteista dokumentointia Suomessa on edistänyt myös Opetusministeriön rahoittama RAJU -projekti ("Rakenteinen Julkaiseminen yliopistoissa"). Projekti toteutettiin Vaasan yliopiston, Jyväskylän yliopiston ja Teknillisen korkeakoulun yhteistyönä. Jyväskylän yliopistossa projekti oli osa yliopiston laajempaa DigiPub-tutkimusprojektia.


title: Christian Michelsen

text: Peter Christian Hersleb Kjerschow Michelsen (15. maaliskuuta 1857 - 29. kesäkuuta 1925) oli Norjan ensimmäinen pääministeri. Hän on tunnettu roolistaan Ruotsin ja Norjan liiton hajoamisessa 1905, ja oli aikanaan Norjan vaikutusvaltaisimpia poliitikkoja.


title: Christian Michelsen

text: Christian syntyi Bergenissä, ja hänet nimettiin isoisänsä Peder Christian Hersleb Kjerschow mukaan. Hän oli vanhin viidestä lapsesta. Hän herätti nuorena huomiota puhelahjoillaan, kiinnostuksellaan teatteriin ja innokkuudellaan ryhtyä väittelyihin.


title: Christian Michelsen

text: Michelsen oli lakimies ja laivanomistaja. Hänestä tuli Norjan parlamentin jäsen vuonna 1891, edustaen Norjan Liberaalipuoluetta. Hänet nimitettiin parlamentin komiteaan joka tutki Norjan itsehallinnon perusteita. Hän keskittyi välillä Bergenin kunnallispolitiikkaan, ja vuonna 1903 hän oli perustamassa Liberaalipuolueesta eronnutta Kokoomuspuoluetta. Vuonna 1904 Michelsen nimitettiin hallitukseen talousministeriksi ja maaliskuussa 1905 uuden hallituksen pääministeriksi.


title: Christian Michelsen

text: Hallitus jätti eronpyyntönsä, mutta kuningas Oskar II ei hyväksynyt sitä. Michelson ratkaisi pattitilanteen siten että parlamentti hyväksyi hallituksen eronpyynnön ja pyysi kuningasta nimittämään Norjalle uuden kuninkaan. Samaan aikaan Michelsen lähetti vaivihkaisia tiedusteluja Tanskan prinssi Carlille kysyäkseen, olisiko tämä käytettävissä Norjan kuninkaaksi.


title: Christian Michelsen

text: Ennen kuin valtiliiton hajoaminen oli selvä, tarvittiin vielä lisää neuvotteluja, joissa Michelsen kunnostautui reaalipoliitikkona, ja kansanäänestys jossa Norja valitsi prinssi Carlin uudeksi kuninkaaksi nimellä Haakon VII.


title: Christian Michelsen

text: Liberaalit menestyivät parlamenttivaaleissa vuonna 1906, ja Jørgen Løvlandista tuli uusi pääministeri. Michelsen palasi riemusaatossa Bergeniin, ja kansalaiskeräyksellä kerätty suuri rahasumma sijoitettiin Michelsenin nimeä kantavaan säätiöön.


title: Christian Michelsen

text: Vuonna 1905 Michelsen sai Pyhän Olavin ritarikunnan suurristin.


title: Christian Michelsen

text: Michelsen jätti testametissaan varoja säätiöllem joka tukee tuiedettä ja vapaata tutkimusta. Christian Michelsen Institute avattiin hänen syntymäpäivänään, 15. maaliskuuta, vuonna 1930. Testamentin ehdoissa tutkimusaloiksi määriteltiin humanistiset, luonontieteet, teknologia ja lääketiede, ja tavoitteeksi "kulttuurillinen ja tieteellinen työ joka edistää suvaitsevaisuuttaa kansojen ja valtioiden välillä". Jälkimmäisen periaatteen ohjaamana säätiö on keskittynyt kehitysyhteistyöhön.


title: Konstantin Kasanski

text: Konstantin Ivanovitš Kasanski (20. helmikuuta 1867 – ?) oli venäläinen juristi ja virkamies, joka toimi toisen sortokauden aikana Suomen senaatin jäsenenä 1913–1914 ja Suomen prokuraattorina 1914–1917.


title: Konstantin Kasanski

text: Kasanski oli aatelissukua ja lähtöisin Minskin kuvernementistä. Hän suoritti oikeustieteen opinnot Moskovan yliopistossa ja työskenteli vuosina 1892–1903 piirioikeuksissa eri puolilla Venäjää. Vuonna 1903 Kasanski tuli sihteeriksi Suomen kenraalikuvernöörin kansliaan ja oli vuonna 1905 lyhyen aikaa Viipurin läänin lääninsihteerinä. Vuoden 1905 suurlakon jälkeen hän siirtyi pois Suomesta ja jatkoi uraansa Venäjän oikeuslaitoksessa, kunnes hänet tammikuussa 1913 nimitettiin Suomen senaattiin. Kasanski oli elokuusta 1913 alkaen senaatin oikeustoimituskunnan vt. päällikkö ja kesäkuusta 1914 alkaen prokuraattori. Hän joutui eroamaan helmikuun vallankumouksen seurauksena huhtikuussa 1917. Hän sai 1913 valtioneuvoksen arvonimen. Kasanskin prokuraattorikaudesta muistetaan parhaiten P. E. Svinhufvudin karkotus Siperiaan.


title: Konstantin Kasanski

text: Kasanski oli naimisissa Hämeen läänin kuvernöörinä toimineen kenraali Isidor Swertskovin tyttären kanssa. Kasanskin vaiheita Venäjällä lokakuun vallankumouksen jälkeen ei tunneta.


title: HOPE – Yhdessä & Yhteisesti

text: HOPE – Yhdessä & Yhteisesti ry on suomalainen hyväntekeväisyysyhdistys, joka avustaa vähävaraisia lapsiperheitä sekä huostaanotettuja ja laitoksissa asuvia lapsia pääkaupunkiseudun lisäksi Lohjalla, Tampereella, Lahdessa, Hämeenlinnassa, Jyväskylässä, Turussa, Kouvolassa, Oulussa, Seinäjoella, Joensuussa sekä Riihimäellä.


title: HOPE – Yhdessä & Yhteisesti

text: Hopen perustivat Tiina Nummenmaa ja Laura Kivimäki vuonna 2009. Yhdistyksen toiminnanjohtajana toimii Eveliina Hostila, jota aiemmin tehtävässä toimi tv-toimittaja Kirsi Salo.


title: HOPE – Yhdessä & Yhteisesti

text: Hopen toiminnan pääpaino on yrityksiltä ja yksityisiltä saatujen tavaralahjoitusten kierrättämisessä niitä tarvitseville. Avustuskohteiden etsinnässä Hope tekee luottamuksellista yhteistyötä sosiaaliviranomaisten kanssa. Hopen kautta kulkee perheisiin muun muassa vaatteita, leluja, urheiluvälineitä ja kodintarvikkeita. Lisäksi Hope tukee lasten harrastusmahdollisuuksia ja järjestää retkiä.


title: HOPE – Yhdessä & Yhteisesti

text: Hope ry:n yritystukijoihin kuuluvat muiden muassa Ikea, Lähivakuutus ja Valio. Vuonna 2011 Hope lahjoitti Ikea Vantaan kanssa yli sata pakettiautollista kalusteita turva- ja vastaanottokodeille sekä vähävaraisille lapsiperheille. Lohjan alueen Hope-paikallisyhdistys kertoo avustaneensa vuonna 2012 yli 130 perhettä. Hope ry on saanut tukea Raha-automaattiyhdistykseltä (vuoden 2017 alusta Sosiaali- ja terveysjärjestöjen avustuskeskukselta). Vuonna 2012 Hope ry julkaisi kalenterin, jonka kuvissa esiintyi nimekkäitä urheilijoita.


title: Mahlatikka

text: Mahlatikka ("Sphyrapicus varius") on pohjoisamerikkalainen tikkalaji, joka juo mahlaa.


title: Mahlatikka

text: Mahlatikka on 18–21 senttimetriä pitkä. Sillä on pääosin mustavalkea höyhenpuku. Päälaki ja koiraalla myös kurkku ovat punaiset, mutta naaraan kurkku on valkoinen. Päänsivulla on mustavalkeaa pitkittäisjuovitusta. Kurkkua ympäröi musta reuna, joka laajenee laikuksi kurkun alle. Siivellä on valkoinen kolmionmuotoinen laikku. Vatsassa ja rinnansivuilla mahlatikalla on heikkoa keltaista sävyä.